Isu Video Tunjal, Aliff Syukri Terpaksa Pulangkan Anak Angkat

Sebelum ini usahawan terkenal, Datuk Aliff Syukri terkilan dengan permintaan ibu kandung anak angkatnya, Qayyum yang meminta semula anaknya berikutan video tular pembantu rumahnya dituduh menunjal kenapa kanak-kanak itu meskipun sudah memberi penjelasan apa sebenarnya yang berlaku.

Bagaimanapun, difahamkan Aliff Syukri dan isteri Datin Nur Shahida terpaksa akur dan akan memulangkan semula Qayyum kepada ibu kandungnya hari ini.

Menerusi Instagram, Aliff meluahkan rasa sedih apabila terpaksa berpisah dengan anak angkatnya itu yang sudah dijaga selama setahun. Katanya lagi, dia dan isteri sudah menjaga Qayyum sejak dari dalam perut ibunya lagi.

nantikan lagu istimewa dari kami suami isteri "selawat dodoi anakku" saat2 terakhir bersama yom.. gara2 nitezen membesarkan vedio tunjal sampai jadi ke tahap ni?? bukan nak share kesedihan tpi kami redhan… lagu ini kami buat saja suka2 utk smua anak2 kami…lagu utk anak2 nyanyi bila dia besar untuk diingat anak cucu.. ttp saya hadiahkan khas utk yom jumaat ni dia nak balik dah berbagai kenagan selama dia dlm perut lagi kami dah jaga…kami berikan nama lagu ni Selawat tidurlah anakku.. semoga yom ingat bila dah besar nanti.. jumaat ni boleh tngok di youtube saya tvterlajaklaris ciptaan lagu @hafizhamidun khas utk mereka nak dodoikan anak..

A post shared by  Ohabangkosmetik (@aliffsyukriterlajaklaris) on Jan 22, 2019 at 10:58pm PST

Biarpun berat hati dan sedih kerana terpaksa melepaskan anak angkatnya itu, Aliff redha di atas apa yang terjadi jika ini jalan yang terbaik untuk Qayyum.

Video terakhir Aliff Syukri bersama Qayyum yang dikongsikan di Instagram itu turut membuatkan netizen merasa sebak dan sedih. Rata-rata netizen mendoakan agar ibu kandung dapat menjaga Qayyum dengan baik dan semoga kanak-kanak itu membesar dalam keadaan baik.

Apa pun Aliff Syukri dan isteri sudah buat yang terbaik untuk anak angkatnya itu. Mungkin ada hikmah disebalik perpisahan tersebut dan Allah punya rencana terbaik.


Datin Shahida Luah Rasa Kecewa Qayyum Dikembalikan

Dalam perkongsian terbaru Datin Shahida, anak angkatnya, Qayyum sudah pun dipulangkan kepada ibu kandungnya. Dalam pada itu, Shahida meluahkan rasa terkilan terhadap netizen yang kerap membandingkan anaknya dengan Qayyum.

Saya x sedih pun saya pura2 sedih aja!!! . Nak tahu kenapa saya x bagi kutuk2 mak qayyum lebih2?? . Sebab kalau saya ada di tempat dia maybe saya akan buat yg sama….zaman laman sosial ni……..mcm2 benda boleh jadi…… . Netizen yg start compare Qayyum Ameena dan Yusoff,dari start saya mengandung dah mcm2 komen keluar,dah mengandung nanti pilih kasih,lepas tu dah beranak komen pula kenapa yusoff beranak kat hospital ni kenapa mak qayyum n ameena bg beranak kat hospital lain,dah lahir compare pula majlis cukur jambul,lepas tu compare pula apa yg hadiah yusoff dapat dgn yg ameena qayyum dapat,compare strollers,baju,kasut,bercuti,hari jadi semua lah selagi boleh pakai jari2 tu selagi tu la mcm2 menulis….korang ingat mak dia x baca ke,pastu komen pula kata qayyum lembab la,x sihat la,terencat la…. ameena tak,itu lah inilah…..dan inilah apa yg berlaku sekarang….Belum lagi isu tunjal kepala la….apa lagi nak jadikan isu lepas ni…kadang2 doktor yg suntik pun korang bawangkan sebab kononnya bezakan2 anak yusoff doktor lain ni doktor lain…..dah dia beranak hospital tu…situ lah dia pergi… . Jangan pandai2 nk salahkan mak dia lebih2 sangat sebab jari jemari kita ligat mengutuk… so x perlu nak sedih2 sangat sebab puncanya dari kita semua…. . Saya tidak marah dan berdendam…cuma supaya benda2 ni tidak berlaku pada masa lain…..yg dah jadi x boleh putar balik pun….cuma doakan yg terbaik je dah memadai…saya saya percaya masa akan merawat saya dan juga Qayyum….nak gaduh dgn netizen pun x guna nanti balik2 mereka juga yg betul dan baik….Jangan Bimbang….netizen sentiasa betul,yg salahnya saya….keluarga saya x cukup baik…….apapun don’t worry saya tidak sedih mana pun…pura2 sedih aja?…. . Jangan bimbang pasal Yom sebab Allah punya rencana terbaik….Mak dia pasti jaga dia lebih baik,saya anggap saya tolong jagakan sahaja dalam 1 tahun ni……saya boleh jer x nak bagi tapi mcm mana pun itu tetap mak dia…….jadi x nak kemudian hari saya dipersalahkan sebab pisahkan dia dari mak nya

A post shared by  Nur Shahida Mohd Rashid (@shahidadherbs) on Jan 24, 2019 at 6:15am PST

“Netizen yang start compare Qayyum Ameena dan Yusoff, dari start saya mengandung dah macam-macam komen keluar, dah mengandung nanti pilih kasih, lepas tu dah beranak komen pula kenapa Yusoff beranak kat hospital ni kenapa mak Qayyum dan Ameena bagi beranak kat hospital lain”

“Dah lahir compare pula majlis cukur jambul, lepas tu compare pula apa yang hadiah Yusoff dapat dengan yang Ameena Qayyum dapat, compare strollers, baju, kasut, bercuti, hari jadi semua lah selagi boleh pakai, jari-jari tu selagi tu la macam-macam menulis”

“Korang ingat mak dia tak baca ke, pastu komen pula kata Qayyum lembab la, tak sihat la, terencat la. Belum lagi isu tunjal kepala la. Jangan nak salahkan mak dia sangat sebab jari kita ligat mengutuk,” tulisnya.

Dalam masa yang sama, Shahida meminta netizen tidak menyalahkan ibu kandung Qayyum kerana mengambil kanak-kanak itu kembali. Shahida juga percaya perancangan Allah lebih baik buat Qayyum selepas ini.

Untuk pengetahuan, tidak lama selepas Shahida mengambil Qayyum, pasangan itu dikurniakan anak kandung, Yusoff. Sehingga hari ini, Shahida sempat menjaga Qayyum selama setahun sahaja. (rtky/w)


Almy Nadia Bidas Kecaman Netizen Mengenai Dietnya

Gara-gara ingin tampil kurus selepas berpantang, kenyataan Almy Nadia sebelum ini dianggap seolah ‘meroyan’ kerana mengamalkan diet tidak seimbang. Malah keluhannya mengenai susu kurang pula dihentam netizen.

Bagaimanapun Almy menerusi entri terbaru (tapi dipadamnya) mempersoalkan tindakan netizen berdebat di akaun media sosialnya. Jelasnya kerana perdebatan itu, dosanya pula bertambah kerana geram membacanya.

“Kongsi salah, tak kongsi salah. Tidak faham kenapa mereka sanggup berdebat? Masing-masing membuat pelbagai kenyataan dan saya turut terpalit sama dosa apabila marah selepas membacanya. Dosa faham?,” tulisnya.

Dalam masa yang sama, Almy sempat berpesan kepada ‘haters’ supaya tidak payah bersusah payah mengikutnya di akaun Instagram andai tidak menyukai apa setiap perkongsiannya di media sosial.

Terdahulu Almy terkesan apabila ramai membanding tubuh badannya yang langsing dulu dengan keadaannya sekarang yang berisi. Tekad untuk kurus, Almy mengamalkan pemakanan tanpa garam, gula dan minyak.

Bagaimanapun kenyataan Almy mengenai dietnya menyebabkan susunya berkurang menimbulkan kemarahan netizen hingga ada mendakwa pelakon itu meroyan. Semoga Almy tidak terlalu melayan dan berpantang dengan aman. (rtky/w)


“Menangis Pertama Kali Lihat Kaabah, Terus Rasa Sebak”

Baru saja pulang dari mengerjakan ibadah Umrah bersama keluarga pertengahan Januari lalu, Nalydia Senrose memberitahu dia cukup tenang sepanjang berada di Tanah Suci, Mekah. Katanya lagi, berpeluang untuk menjadi tetamu Allah merupakan pengalaman terindah.

“Rasa cukup tenang kalau ada sesiapa yang ada rezeki lebih, bolehlah ambil kesempatan yang ada untuk ke sana. Memang perasaan ketika di sana tidak boleh digambarkan.

“Celik saja mata terus fikir untuk beribadat dan saya sendiri tertanya-tanya apa yang membuatkan ia tidak sama bila berada di sana. Semua orang ambil peluang untuk beribadat,” katanya kepada Media Hiburan.

Berkongsikan pengalamannya mengerjakan Umrah, Nelydia memberitahu dia menangis pertama kali melihat Kaabah di depan mata dan seperti tidak percaya dapat melihat secara dekat.

“Pertama kali melihat kaabah saya menangis. Perasaan itu tak boleh nak dijelaskan, sebab haya kita yang rasa. Selama di tatap di gambar atau televisyen tetapi bila tengok depan mata, saiz dna bentuk yang sebenar saya rasa macam tak percaya. Automatik rasa sebak, hiba dan semangat itu lain,” katanya.

Dalam pada itu, Nelydia memberitahu jika diberikan peluang dia mahu ke Tanah Suci setiap tahun dan jika diberikan rezeki dia mahu mengerjakan ibadah Haji pula.


“Sumbang Mambang, Vokal Ke Laut Syok Sendiri Menyanyi”

Nampaknya lagu single terbaru Fazura, berjudul Can’t Forget Me semakin mendapat tempat dihati ramai pendengar apabila berjaya menduduki tangga pertama carta muzik iTunes, sekaligus berjaya menewaskan lagu bintang tersohor antarabangsa, Ariana Grande.

Baru-baru ini Fazura telah menyanyikan lagu tersebut secara langsung di Konsert Elmina Lakeside. Di konsert tersebut Namawee dan Shane Fillan dari Kumpulan Westlife turut diundang untuk membuat persembahan.

Namun, nyanyiannya secara langsung di konsert tersebut mendapat kritikan daripada netizen. Ini bukan kali pertama suara Fazura dikritik. Ada juga seorang netizen meluahkan rasa kecewa dengan mutu suara Fazura serta mengatakan lagu tersebut tidak sesuai suaranya.

Bagaimanapun, ada netizen yang memuji cara nyanyian Fazura menunjukkan peningkatan yang baik berbanding sebelum ini.

Kata netizen lagi walaupun persembahan secara live itu tidak 100 peratus sempurna, namun Fazura menyanyi dengan baik sekali. Apa-apa pun lagu baru Fazura ini memang sedap didengar.


Almy Nadia Dikecam Salahkan Netizen Susu Badan Kurang?

Sering dikritik gara-gara bentuk badannya yang berisi berbanding ketika zaman anak dara, pelakon Almy Nadia nekad untuk menguruskan badan dan menjaga pemakanan sebaik saja bersalin anak ketika baru-baru ini.

Menerusi Instagram Almy memberitahu susu badan berkurang selepas berpantang secara sihat. Bagaimanapun, bukan itu yang menjadi perhatian tetapi kepsyennya itu seakan menyalahkan netizen.

“Potong gula, potong garam, potong minyak, semua potong lantak,last-last susu drop. Hampa semua nak sangat aku kuruskan. Ambik kau orang semua. Mampos lantak.”

Bagaimanapun, kepsyen Almy Nadia itu dihentam oleh netizen yang beranggapan pelakon itu dalam keadaan tertekan dan terlalu memikirkan kritikan negatif terhadap dirinya.

Kata netizen lagi, apa yang penting adalah kesihatan diri serta anak dan jangan ambil peduli dengan cakap-cakap orang.  Sebelum ini, Almy ada memuat naik gambar berserta kepsyen yang menjadi bualan ramai dimana dia memberitahu perlu teruskan misi kurus untuk ditujukkan pada mata-mata dan hati jahanam.


“Fasha Gembira Majlis Kahwin Buat Cara Kampung”

Bakal melangsungkan pernikahan pada penghujung bulan Mac ini, Aidil Aziz memberitahu tiada majlis besar-besaran di hotel untuk meraikan perkahwinannya dengan Fasha Sandha. Menurutnya, dia dan Fasha memilih majlis kahwin berkonsepkan kampung di sebelah lelaki.

“Fasha sendiri sukakan konsep dan suasana kampung dan dia langsung tiada masalah dengan tema itu malah sangat gembira dengannya,” katanya kepada mStar Online.

Kata Aidil lagi, persiapan perkahwinan mereka berjalan lancar dan lebih fokus untuk meraikan tetamu memandangkan dia mempunyai ahli keluarga yang besar.

“Persiapan untuk diri biasa sahaja. Apa yang menjadi tumpuan saya adalah bagi meraikan tetamu yang datang termasuk ahli keluarga saya yang besar.Selebihnya masih dalam proses dan semuanya berjalan dengan baik ketika ini,” katanya.

Dalam pada itu, Aidil turut memberitahu dia juga turut merasai debaran sama seperti orang lain yang bakal berkahwin, namun dia yakin semua urusan akan dipermudahkan.


“Saya Akui Memang On Off Berhijab, Iman Goyang”

Berapa minggu lalu kecoh di media sosial mengenai kontroversi finalis Dewi Remaja berparti sakan di kelab malam dan mengambil alkohol di kelab malam.

Diantara ketiga-tiga peserta, Ernisha antara yang menjadi bualan hangat apabila penampilannya yang bertudung di dalam Dewi Remaja tetapi hanya mengenakan bikini bersama jaket dan memakai topi di kelab malam tersebut.

Akui kontroversi tersebut merupakan detik sukar dalam hidupnya, namun Ernisha memberitahu ia bukanlah alasan untuk dia membuka tudung. Katanya lagi, selepas kejadian tersebut dia mahu munasabah diri dan memohon agar orang ramai mendoakan agar dia terus kekal bertudung.

“Saya akui sebelum ini memang on and off berhijab. Malah iman jadi goyang kerana walaupun say berhijab tetap kena kecam hingga saya tertanya-tanya betul ke keputusan saya untuk berhijab sebelum ini.

“Namun buat masa ini saya mahu munasabah diri dulu, minta petunjuk dari Tuhan dan biar Dia yang tentukan jalan apa patut saya pilih. Doakan saya terus kekal berhijab,” katanya kepada Hijabista.

Biarpun terus dikecam, Ernie mengatakan dia tidak akan berputus asa untuk kembali dalam industri hiburan tanah air, namun buat masa ini dia mengambil sedikit ruang untuk bertenang.

“Saya akan kembali semula nanti. Tetapi dalam tempoh ini saya akan isikan diri dengan pelbagai ilmu seperti lakonan, pengacaraan atau nyanyian.

“Doakan saya terus kuat menghadapi dugaan ini. Satu pengajaran saya dapat daripada insiden ini adalah jangan terlalu mudah mempercayai orang lain walaupun sahabat baik kita sendiri,” ujarnya.


Abang Guard Mirip Sufian Suhaimi Jadi Perhatian

Betul apa yang dikatakan orang dulu-dulu, dalam dunia ini ada tujuh orang yang berwajah sama. Baru-baru ini, wajah seorang pemuda tular di media sosial apabila dikatakan mirip penyanyi Sufian Suhaimi.

Gambar ‘kembar’ Sufian itu dikongsikan oleh seorang pengguna Facebook Sharizal Razali yang terjumpa pemuda tersebut di Hospital Seri Manjung. Menurut pengguna itu lagi, pemuda tersebut merupakan seorang pengawal keselamatan bernama Shah Rizan.

BACA: Sufian Suhaimi Pecah Rekod, Di Matamu Raih 50 Juta Tontonan

Menurutnya lagi, pemuda tersebut seorang yang sopan berbicara dan rajin orangnya. Diruangan komen, rata-rata netizen teruja dan bersetuju bahawa wajah pemuda itu sememangnya seiras dengan Sufian.

Dalam pada itu, ada segelintir netizen memberikan komen gurauan dengan mengatakan sejak bila Sufian Suhaimi sudah menukar kerjaya.

Kata netizen lagi, selepas ini pemuda tersebut pasti akan popular dan akan dijemput untuk ditemu bual oleh program hiburan.  Mana tahu suatu hari nanti pemuda ini boleh jadi terkenal.


"I Lambat Lagi Kahwin, Jangan Paksa I Kahwin"

Sejak kebelakangan ini hubungan Sajat dan Coach Yin menjadi perhatian apabila usahawan kosmetik itu menyatakan hasrat untuk naik pelamin tahun ini dan mengimpikan busana indah seperti Elfira Loy.

Namun, menerusi video terbaru yang dimuat naik di akaun Instagram miliknya, Sajat seperti rimas serta mengelak apabila ditanya soal kahwin dan bilakah dia akan menamatkan zaman solo.

A post shared by  ????? ?? (@nursajat23) on Jan 21, 2019 at 3:34am PST

Dikhabarkan hubungan mereka berdua kini bermasalah apabila dilihat memuat naik luahan perasan di Insta Story seolah mempunyai krisis antara satu sama lain.

Diruangan komen video tersebut, rata-rata netizen pelik dengan video tersebut serta tidak percaya ianya dirakam oleh wartawan akhbar. Kata netizen lagi, video tersebut seolah sudah dirancang semata-mata untuk meraih perhatian orang ramai.

Biarpun ramai yang mengecam, namun ramai yang tidak sabar untuk melihat kedua-dua mereka berkahwin. Apa pun kita doakan yang baik-baik saja untuk mereka.


“Banyak Kali Keguguran, Isteri Kena Buatan Orang”

Sudah beberapa kali keguguran sebelum ini, Datuk Jamal Abdillah mendedahkan isterinya Zai Izzati Khiruddin sukar hamil kerana terkena buatan orang.

Jamal memberitahu individu tidak bertanggungjawab itu mungkin mahu menghantar ilmu hitam kepadanya tetapi isterinya yang terkena tempias. Kata Jamal lagi, keadaan isterinya sekarang semakin kurus.

“Kalau ditanya tentang keinginan memiliki zuriat, memang saya teringin sangat walaupun cuma seorang. Akan tetapi, isteri sudah banyak kali keguguran selain mengalami tanda merah-merah pada badan.

“Mungkin orang yang menghantar ilmu hitam itu tujukan kepada saya tetapi terkena kepada isteri. Saya sangat kasihan kepadanya sebab sekarang badannya makin kurus. Orang mahu pedajal saya tetapi dia yang kena,” katanya kepada Kosmo!

Lebih teruk, isterinya mengalami pendarahan tanpa henti sejak beberapa bulan lalu. Walaupun sudah mendapatkan rawatan moden dan tradisional namun tiada perubahan positif. Ujarnya lagi, disebabkan masalah tersebut beliau dan isteri tidak lagi menetap di kediaman lamanya di Shah Alam.

“Macam-macam cara saya sudah lakukan untuk merawat tetapi apabila berjumpa doktor pakar, jawapan diberi adalah disebabkan masalah hormon.

“Sedangkan setiap hari isteri saya mengalami pendarahan dan itu sudah menunjukkan sesuatu yang pelik sedang berlaku. Apabila cuba mendapatkan rawatan tradisional juga tidak berhasil,” ujarnya.

Jamal dan Zai Izzati, 25, mendirikan rumah tangga pada 1 April 2017 di Ipoh, Perak dan itu merupakan perkahwinan keempatnya.


Cantik Sepadan, Netizen Mahu Remy & Neelofa Berlakon Sama

Boleh dikatakan sejak kebelakangan ini ramai yang tengah demam drama bersiri Lelaki Kiriman Tuhan dan Pujaan Hati Kanda lakonan hero kacak, Remy Ishak. Siapa yang menonton program MeleTOP semalam, Remy dijemput sebagai pengacara jemputan.

Menerusi Instagram, Remy turut merakamkan ucapan terima kasih di atas peluang yang diberikan untuk mengacarakan program tersebut dan juga kepada Neelofa yang banyak membantunya.

Diruangan komen, rata-rata peminatnya teruja di atas gandingan tersebut dan juga memuji keserasian mereka walupun pertama kali digandingkan bersama.

Ada yang ingin melihat mereka berdua berlakon sama dan disatukan dalam satu naskah. Tidak kurang juga, ada yang mengatakan mereka berdua sangat secocok dan sama cantik sama padan.

Bagaimanapun, di dalam keterujaan netizen yang mahu melihat gandingan mereka berdua, ada segelintir peminat mengingatkan untuk tidak berlebih-lebihan mengaitkan Remy dengan pelakon wanita lain memandangkan pelakon berbadan sasa itu merupakan tunangan orang.


Suami King Coco Sah Ceraikan Isteri Pertama

Baru-baru ini kecoh di media sosial apabila dikhabarkan King Coco sudah tidak lagi bermadu dan khabar angin pula mengatakan suaminya, Kapten Azrin telah menceraikan isteri pertama yang dikenali, Nor Azura.

Segala spekulasi terjawab apabila Kapten Azrin mendedahkan bahawa dia telah menceraikan isteri pertamanya itu pada Oktober tahun lalu. Menurut Azrin, keputusan untuk berpisah atas persetujuan bersama dan selepas berbincang dengan keluarga masing-masing.

“Saya mengesahkan yang kami berdua sudah pun bercerai pada awal bulan Oktober 2018. Saya tidak pernah berniat untuk menceraikan bekas isteri saya. Kami berbincang dengan keluarga dan ibu saya, akhirnya saya bersetuju untuk Nor Azura menfailkan kes penceraian ini,” katanya kepada Nona.

Azrin juga mengakui apa yang berlaku berpunca daripada kesilapan dirinya sendiri dan bukan dari bekas isteri mahupun King Coco. Katanya lagi, diharap dengan penjelasan tersebut dapat menjawab segala persoalan mengenai hal rumah tangganya.

“Kami berpisah cara baik dan sehingga kini masih berkomunikasi demi anak-anak. Saya akui sampai sini sahaja jodoh kami berdua.  Saya dan bekas isteri kini berkawan seperti biasa.

“Coco dan bekas isteri sama-sama baik. Mungkin saya yang kurang menghargai pengorbanan mereka berdua sebagai seorang isteri dan bekas isteri.” katanya.


"Saya Solat Istikharah Minta Petunjuk Sebelum Bercerai"

Enggan mendedahkan tarikh penceraian, Jue Aziz mengesahkan sudah bercerai dengan suami, Bayu. Bagaimanapun Jue menafikan punca penceraian mereka kerana soal tidak mempunyai zuriat selama berkahwin.

“Tetapi saya perlu memikirkan kebahagiaan diri sendiri. Apa yang berlaku ini adalah ketentuan Allah. Kami bercerai secara baik dan hubungan masih baik. Justeru, tidak perlu untuk saya mengaibkan mana-mana pihak pun”

Jelas Jue, beliau mendapat kekuatan untuk membuat keputusan bercerai selepas melakukan solat istikharah memohon petunjuk Allah. Baginya bukan mudah untuk memutuskannya namun demi kebahagiaannya sendiri.

“Saya lakukan solat istikharah memohon petunjuk Allah SWT sebelum membuat keputusan untuk bercerai. Bukan mudah bagi saya membuat keputusan ini tetapi selepas solat itu, akhirnya saya dapat kekuatan untuk membuat keputusan”

“Pada mulanya, Bayu tidak mahu melepaskan saya tetapi selepas perbincangan lanjut akhirnya dia akur dengan keputusan ini. Saya akui Bayu melayan saya dengan baik sepanjang hampir lima tahun kami berkahwin,” jelasnya.

Terdahulu Jue berkahwin dengan Bayu pada 9 Mac 2014 tetapi perkahwinan mereka tidak dikurniakan cahaya mata. Namun pasangan itu mengambil seorang anak angkat yang kini berusia lima tahun. (rtky/w)


“Berhijrah Memang Senang, Tapi Bukan Mudah Nak Istiqamah”

Baru saja pulang dari mengerjakan ibadah Umrah, Nelydia Senrose akui ramai yang mahu melihat perubahan dirinya. Bagaimanapun, Nelydia memohon agar peminat mendoakan yang baik-baik untuk dirinya dan diberikan masa untuk berubah secara perlahan-lahan.

“Saya akui ramai peminat yang menantikan perubahan saya, lebih-lebih lagi selepas pulang dari Umrah. Namun begitu, saya memohon agar tidak diberikan tekanan untuk saya berubah.

“Biarlah perubahan itu datang sendiri secara perlahan-lahan tanpa tergesa-gesa. Semua orang mahu berubah dan saya juga tidak terkecuali.

“Berhijrah itu memang senang, tetapi untuk terus kekal istiqamah itu agak sukar. Berikan saya masa dan saya memohon peminat mendoakan yang terbaik untuk saya,” katanya kepada Astro Gempak.

Dalam pada itu, Nelydia memberitahu jika diberikan peluang dia mahu ke Tanah Suci setiap tahun dan jika diberikan rezeki dia mahu mengerjakan ibadah Haji pula.


Netizen Kritik Nama Produk ‘Apam Che Ta’ Berbaur Lucah

Boleh dikatakan pelakon Rozita Che Wan antara selebriti yang berjaya dalam dunia perniagaan. Apa yang produk yang dikeluarkan pasti akan mendapat sambutan luar biasa daripada peminat-peminatnya.

Baru-baru ini, Che Ta baru saja melancarkan produk span bersama teman baiknya, bagaimanapun produknya itu menerima kritikan netizen yang mengatakan nama produk tersebut berbaur lucah.

Tidak mahu ambil peduli dengan segala kritikan, Che Ta menyifatkan rata-rata netizen lebih gemar melihat sesuatu dari sudut negatif dan disebabkan itu tidak maju ke hadapan. Che Ta juga menganggap kritikan netizen merupakan publisiti percuma untuk produknya itu.

“Kadang-kadang nak gelak pun ada dengan pertikaian atau perkara sensasi yang cuba dibangkitkan netizen. Tapi kalau nak fikir apa yang mereka cakap, nampaknya, sampai ke sudah kita tidak akan maju ke hadapan. Kita anggaplah mereka ini seolah memberi publisiti percuma untuk saya… Tak jadi kudis pun.

“Tapi kalau semua benda hendak dilihat daripada sudut negatif, teruklah jadinya. Cuba kita buka sikit minda dan jangan terlalu jumud. Samalah untuk produk span ini. Kalau ada yang cakap istilah ‘apam’ itu sesuatu yang lucah, saya fikir mereka sudah jauh terpesong.

“Janganlah sampai melayang jauh melihat istilah apam sebagai bayangan kepada benda lain,” katanya kepada BH Online.

Dalam pada itu, Che Ta berkongsikan cerita nama ‘Apam Che Ta’ diinspirasikan dari kuih apam yang menjadi kegemarannya sejak kecil lagi.


"Mungkin Ada Hikmah Disebalik Yang Terjadi"

Terbaru dua finalis lagi, Faizni Fazreen dan Erni Nurshahira tampil membuat permohonan maaf berhubung insiden video mabuk di kelab malam. Selain itu mereka berharap kejadian ini tidak lagi dibangkitkan.

Exclusive kenyataan Ernisha & Fazreen berhubung kes video Viral Dewi Remaja baru-baru ini. #majalahremaja #dewiremaja1819 #majalahremaja #remaja

A post shared by  Majalah Remaja, MY (@majalahremaja) on Jan 21, 2019 at 8:58pm PST

“Di sini saya ingin memohon maaf kerana saya akui perbuatan melanggar kontrak itu adalah kesalahan saya. Saya berharap dengan pengakuan ini, isu ini tidak akan dipanjangkan”

“Kami pun tidak mahu fikirkan mengenai apa-apa pertuduhan yang saya muat naik sebelum ini. Past is past, saya hanya ingin fikir secara positif. Mungkin ada hikmah kejadian ini berlaku”

Dalam masa yang sama, Fazreen dan Erni menganggap apa yang berlaku punya hikmah tersendiri buat mereka. Bagaimanapun mereka berharap masyarakat masih menerima bakat mereka dalam industri Malaysia.

“Kepada followers kami berdua, masih ramai yang memberikan kata-kata semangat dan mendoakan kejayaan kami. Untuk itu, kami berterima kasih. Diharap kalian semua masih boleh menerima bakat kami di dalam industri ini”

“Kami belajar daripada kesilapan ini, sama juga seperti kita yang pernah melakukan kesalahan sebelum ini. Bagi yang mengecam, kami ambil jalan untuk tidak menghantar reply kepada mereka,” jelas mereka. (rtky/w)

Setiap orang tidak lari dari melakukan kesilapan. Bagi mereka peluang untuk memperbaiki diri. ? #majalahremaja #dewi1819 #remaja #dewiremaja

A post shared by  Majalah Remaja, MY (@majalahremaja) on Jan 21, 2019 at 11:20pm PST


King Coco Tidak Lagi Bermadu

Lama menyepi dari radar media, khabarnya kini King Coco sudah tidak bermadu lagi apabila khabar angin mengatakan suaminya, Kapten Azrin telah menceraikan isteri pertama yang dikenali, Nor Azura.

Persoalan mula timbul apabila bekas madu Izreen Azminda, Intan Salleh memuat naik sekeping gambarnya bersama Azura berserta dengan kata-kata semangat buat mereka sebagai ibu tunggal.

Malah menguatkan lagi kontroversi berkenaan, bio Instagram Azura yang menulis ‘single mother’. Posting terbaru Azura juga menunjukkan beliau seorang saja menyambut ulangtahun anak-anaknya tanpa kehadiran suami.

Bagaimnapun menjengah ke Instagram King Coco pula, beliau nampaknya bertindak untuk menutup ruangan komen. Manakala ada sesetengah netizen pula mengesahkan pasangan itu sudah bercerai.

Kami juga tidak pasti dengan berita ini, tapi apa pun jika benar Azura sudah berpisah harapnya beliau tabah menghadapi dugaan ini. Semoga Azura terus kuat mengharungi kehidupan sebagai ibu tunggal. (rtky/w)


Undian Fasa Kedua Era Digital Muzik Awards 2018 Kini Bermula

ERA Digital Muzik Awards (EDMA) 2018 kini kembali lagi setelah meraih kejayaan dalam siri pertama dan kedua pada tahun 2016 dan 2017.

EDMA 2018 yang bakal berlangsung pada 25 Januari ini sekali lagi memberi peluang kepada peminat tegar muzik ERA dalam membuang undi untuk fasa kedua bagi memilih juara dalam 6 kategori bermula hari ini sehingga 23 Januari.

Fasa Pertama undian EDMA 2018 telah dijalankan dari 31 Disember 2018 hingga 13 Januari 2019 yang menyaksikan lima calon terbaik disenarai pendek dan pemenangnya akan diumumkan pada malam anugerah EDMA 2018.

Anugerah gilang gemilang ini adalah tahun ketiga yang diadakan pada tahun ini, sekaligus bakal mengiktiraf produk muzik terbaik sepanjang tahun 2018 yang pastinya menjanjikan Kehebatan Luar Biasa dengan Deeja Cosmetic selaku penaja utama EDMA 2018.

Kali ini EDMA 2018 memperkenalkan tiga kategori baharu iaitu Lagu Paling Viral, Penyanyi Paling Lit di Media Sosial dan Video Muzik Paling Lit yang mengiktiraf pencapaian artis-artis viral di media sosial.

Manakala ketegori yang kekal pula adalah kategori Penyanyi Kolaborasi Terbaik, Temubual Terbaik Carta ERA 40, dan Lagu Paling Lama Dalam Carta ERA 40.

Tidak ketinggalan juga anugerah kategori penaja iaitu turut dipertandingkan iaitu kategori Penyanyi Pilihan DEEJA.

Jadi tunggu apa lagi, kuasa kini di tangan anda untuk membuang undi bagi fasa kedua dalam menentukan pemenang daripada 10 pencalonan bagi setiap kategori.

Dalam masa mengundi itu pastikan kehebatan luar biasa anda dengan set penjagaan kulit muka 5 dalam 1 Deeja Cosmetic!

Pastinya kulit anda akan tampil lebih cerah, gebu dan berseri-seri dengan produk Deeja Cosmetic yang mengandungi estrak bahan semulajadi berkualiti tinggi.

Jangan tak tahu, set penjagaan kulit muka 5 dalam 1 Deeja Cosmetic ini dilengkapi dengan sabun pembersih muka, toner nano, krim siang, krim malam dan krim nano yang yang membantu mencerah dan melembapkan kulit, dan mengurangkan cela, jerawat dan jeragat.

Set penjagaan kulit muka 5 dalam 1 ini juga sesuai digunakan oleh lelaki dan wanita. Jangan lupa untuk dapatkan kejelitaan ini sekarang di ejen dan stokis sah atau di toko jamu berhampiran dengan anda!

Bagi merasai sendiri Kehebatan luar biasa dengan Deeja Cosmetic ini anda boleh terjah laman Instagram Deeja dan Facebook Deeja.

1. Lagu Paling Viral
• Haqiem Rusli – Selamat Tinggal Sayang
• Dato’ Sri Siti Nurhaliza – Anta Permana
• Sufian Suhaimi – Dimatamu
• Hael Husaini – Hajat
• Faizal Tahir – Ragaman

2. Penyanyi Kolaborasi Terbaik
• Haqiem Rusli dan Aman RA – Jatuh Bangun
• Syamel dan Ernie Zakri – Aku Cinta
• Tajul dan Wany Hasrita – Rindu Dalam Benci
• Ryan Deedat dan Sandra – Salimah
• Floor 88 dan Baby Shima – Roadblock Hatiku

3. Muzik Video Paling Lit
• Andi Bernadee – Satu Peluang
• Zizan Razak – Kau Takkan Tahu
• Floor 88 – Roadblock Hatiku
• Ismail Izzani – Bidadari
• Sarah Suhairi – Nyawa Raga

4. Penyanyi Paling Lit di Media Sosial
• Khai Bahar
• Kucaimars
• As’ad Motawh
• Hael Husaini
• Sarah Suhairi

5. Temubual Terbaik Carta ERA
• Haqiem Rusli
• Wany Hasrita
• Ara Johari
• Sarah Suhairi
• Sufian Suhaimi

6. Penyanyi Pilihan DEEJA
• Ariff Bahran
• Ayda Jebat
• Ismail Izzani
• Faizal Tahir
• Syamel

7. Lagu Paling Lama dalam Carta ERA 40 (Nota: Kategori ini tidak dibuka untuk undian)


Fasha Sandha, Aidil Aziz Nikah Hujung Mac Ini

Mengikat tali pertunangan pada 18 November tahun lalu, Fasha Sandha dan tunangnya, Aidil Aziz bakal melangsungkan pernikahan pada penghujung bulan Mac ini.

Menurut Fasha, majlis nikah dan bersanding akan diadakan di di Perlis, manakala majlis sebelah lelaki pula akan di adakan di Rembau, Negeri Sembilan. Ujarnya lagi, mereka tidak akan berahsia mengenai hal ini.

“Saya dan Aidil memang merancang nak nikah hujung Mac ini. Majlis diadakan di Perlis atas permintaan mak saya. Malah, untuk majlis nikah akan dibuat di masjid.

“Kami takkan berahsia. Insya Allah, saya akan berkongsi lanjut dan menjemput rakan media untuk hadir.

“Untuk majlis di sebelah lelaki pula, perancangannya pada April. Pada majlis itu, kami turut menjemput peminat hadir. Jumlah jemputan 5,000 orang,” katanya kepada Harian Metro.

Tinggal dua bulan saja lagi sebelum majlis perkahwinannya akan berlangsung, Fasha memberitahu dia masih belum membuat sebarang persiapan kerana jadual kerjanya sangat padat.

“Macam sekarang saya masih sibuk berlakon dan penggambaran drama Patah Sayap Bertongkat Paruh dijangka tamat pada 18 Februari. Kemudian, saya ada projek lain yang menanti.

“Ada dua bulan lagi sebelum majlis. Sejujurnya, saya belum ada sebarang persiapan. Berbanding Aidil, dia sudah buat sedikit demi sedikit seperti beli kain untuk keluaganya.

“Perancang perkahwinan sudah ada, tetapi saya belum ada masa untuk berjumpa dan berbincang. Saya nak selesaikan dahulu soal kerja baru boleh fikir mengenai majlis kahwin,” katanya.


Jangan Lupa 3 Perkara Ini Jika Inginkan Percutian Yang Gempak

Setiap orang pastinya mempunyai destinasi percutian yang tersendiri. Tambahan lagi, apabila bercuti dengan orang tersayang dan percutian itu semestinya anda mahu menjadikan sebagai memori terindah anda.

Selain memilih lokasi percutian yang penuh dengan romantik, 3 perkara ini juga perlu ada bagi melengkapkan lagi percutian anda. Pastinya anda tidak akan menyesal apabila bawa bersama 3 perkara ini ketika bercuti.

Semasa bercuti, semestinya banyak lokasi menarik untuk anda rakam dalam sekeping gambar bukan? Tidak lengkaplah sesuatu percutian sekiranya tertinggal kamera untuk merakam gambar-gambar menarik di negara orang.

Tapi agak leceh bila telefon pintar anda mengambil masa yang lama untuk mengecas beteri. Tambah lagi bila berjalan jauh. Mana ada masa untuk tunggu bar bateri penuh.

Ini semua akan ambil masa yang lama dan menyukarkan lagi pergerakkan anda ketika bercuti.

Tapi kali ini dengan Huawei Mate 20 Pro anda tak perlu tunggu lama lagi untuk pastikan bateri telefon anda penuh.

Hanya 30 minit (70%) sahaja untuk anda penuhi bateri sebesar 4200mAh ini. Menarik bukan? Nak-nak lagi, Huawei Mate 20 Pro ini mempunyai paparan OLED 6.39 inci  yang berikan anda kepuasan dalam bergambar.

Siapa tak nak kan, tangkap gambar banyak-banyak simpan buat kenangan. Bila sudah namanya kaki travel pasti mahu merakam setiap pelusuk tempat di negara orang.

Tambah lagi, tiga lensa kamera di bahagian belakang Huawei Mate 20 Pro pasti memberikan anda gambar yangawesome!

Percutian anda akan lebih indah dan selesa apabila anda tidak perlu padam satu gambar mahupun video yang diambil dengan kelengkapan aplikasi AI Color Portrait pada bahagian video yang mampu merakam setiap sudut pergerakkan dengan lebih tepat.

Dengan memilik 6GB memori dan storan sebesar 128GB pasti gambar anda yang dirakam oleh lensa 20 MP Leica Lens Ultra-Wide dengan bukaan f/2.2, ditambah pula dengan 40 MP wide-angle lens, OIS, HDR, serta dual-tone flash pastinya buat gambar anda lagi gempak.

Menarik lagi, percutian anda akan lebih awesome dengan Huawei Mate 20 Pro kerana ia turut hadir dengan Wireless Reverse Charging (15W) bertindak sebagai sebuah powerbank tanpa wayar.

Penggayaan imej ketika bercuti juga memainkan mood yang penting tahu. Bukan hanya di pejabat sahaja anda smart.

Semasa bercuti pun anda harus kekal bergaya dan kelihatan awesome di sepanjang perjalanan percutian anda. Barulah seperti selebriti.

Jika sebelum ini, gambar percutian selebriti anda lebih mengutamakan handbeg kali ini apa kata anda jadi Matebook X Pro untuk dijadikan prop OOTD anda pun dah cukup bergaya.

Laptop yang sangat nipis dan ringan ini sangat sesuai untuk anda bawa kemana sahaja.

Tambahan lagi, keluasan skrin besar pada badannya meliputi 91% tetapi memiliki kuasa dalaman yang tinggi dengan ketebalan 14.6mm sahaja membolehkan anda melihat gambar OOTD anda dengan lebih jelas lagi.

Keupayaan pemproses yang lebih cepat dalam peranti Matebook X Pro ini juga akan menghasilkan satu paparan dengan sepantas kilat di samping memiliki inovasi teknologi.

Matebook X Pro ini juga sangat sesuai untuk anda yang gemar mencipta sesuatu rekaan kerana pada bahagian dalamnya mempunyai kuasa grafik yang sangat awesome.

Satu perkara menarik pada Matebook X Pro ini adalah ia mempunyai kameranya yang tersembunyi. Huawei menempatkan kamera web di dalam salah satu butang papan kekunci.

Kamera ini memiliki resolusi 1MP dan dilengkapi dengan sistem bunyi Dolby ATMOS serta Moving Cinematic Experience.

Apabila melancong ke negara orang selain merakam keadaan sekeliling yang menabjukkan pastinya anda ingin juga merakam gambar OOTD anda bukan.

Jadi apa kata kali ini anda tampilkan kelainan anda dalam OOTD dengan mengayakan Huawei Watch GT yang super duper awesom ini.

Huawei Watch GT yang didatangi dengan dua pilihan model, Sport dan Classic sangat sesuai untuk anda tentukan gaya OOTD anda.

Nak-nak lagi beterinya yang bertahan sehingga 2 minggu ini buatkan anda lagi selesa mengaya jam serba mewah dan canggih ini.

Pengayaan OOTD semasa bercuti juga penting untuk anda tampil bergaya dan kacak ketika bercuti. Barulah boleh muat naik di laman sosial anda.

Meskipun sedang bercuti anda akan jadi seorang yang peka dengan setiap mesej yang diterima oleh telefon pintar anda. Apabila jam pintar ini bertindak alat notification yang paling power pada setiap hari anda.

Huawei Watch GT menggunakan skrin AMOLED 1.39-inci turut dilengkapi dengan sistem TruSeen 3.0 yang berfungsi memantau pergerakkan jatung anda dengan lebih baik.

Selain melengkapkan gaya OOTD anda dengan Huawei Watch GT, jam tangan pintar ini juga sangat sesuai untuk anda yang tidak gemar menanggalkan jam ketika melakukan aktiviti renang kerana ia bertindak memantau data renang sehingga kedalam 50 meter.

Dalam air pun boleh nampak bergaya juga tau jika anda merakam gambar anda di dalam air.

Dengan adanya ketiga-tiga ini akan membuatkan anda tampil elegen dan bergaya semasa bercuti tanpa memikirkan keadaan bateri yang akan musnahkan mood percutian anda.

Maklumat lanjut anda boleh layari Huawei untuk menanti pelbagai lagi keluaran mereka yang mampu membuatkan percutian anda super duper awesome!


“Selagi Muzik Video Ada, Selagi Itu Dosa Saya Berjalan”

Susulan isu babak bersentuhan dalam muzik video lagu terbaru Adira, suaminya, Dato Red meluahkan rasa kecewa apabila tegurannya itu tidak diendahkan.

Ujarnya, dia sudah memberi peringatan kepada Adira dan pengurusnya untuk tidak melakonkan babak tersebut, namun tidak menyangka rancangan tersebut diteruskan juga.

“Saya kecewa dengan babak bersentuhan itu seolah-olah tidak menghormati saya sebagai suami Adira. Sehari sebelum penggambaran saya sudah beri amaran dan saya dapat tahu mereka tetap buat juga. Sebelum pelancaran saya sudah hubungi Adira dan pengurus agar buang babak tersebut.

“Tapi mereka tidak layan. Apa mereka rasa benda haram tu boleh naikkan Adira semula dalam Industri,” katanya kepada mStar Online.

Dalam pada itu, Dato Red memberitahu sehingga hari ini pihak syarikat rakaman masih tidak menghubunginya dan dia akan mencari jalan untuk memadam muzik video tersebut walau dengan cara apa sekalipun.

“Saya bagi tempoh untuk mereka usahakan tapi sampai sekarang masih lagi tiada apa-apa tindakan. Pihak Nova Music langsung tidak hubungi saya.

“Sekarang saya akan usahakan video muzik itu dipadamkan dari internet kerana selagi ada, selagi itu dosa saya berjalan. Saya sudah dapat balasan dosa-dosa lampau dan sekarang nak jadi manusia lebih baik tapi jadi macam ni pula,” katanya.

Terduhulu, Dato Red meminta pihak pengurusan Adira agar memotong babak tersebut dalam tempoh tiga hari sejak Jumaat lalu. Adira bagaimanapun enggan mengulas lanjut dan menganggap perkara itu boleh dibincangkan di rumah sahaja.


“Kasihan Iwan, Kena Heret Dengan Anak Sendiri Ke Neraka”

Mesti ramai yang masih ingat lagi dengan Raja Dangdut, Iwan yang kini sudah meninggalkan dunia dangdut dan beralih ke muzik ketuhanan.

Hasil perkahwinan pertamanya dengan pelakon popular 80-an, Allahyarham Rosnah Mohd Noor, mereka dikurniakan tiga cahaya mata iaitu Wan Ramada Putra serta Wan Shamira Puteri Octavia dan Wan Shahera Puteri Apreena.

Pasti ramai tak tahu dua anak perempuan Iwan yang lebih dikenali sebagai Oktavia Manrose dan Apreena Manrose, kini menyambung legasi ibu bapanya sebagai anak seni.

Baru-baru ini, Aprena Manrose ada memuat naik foto bersama bapanya di Instagram. Bagaimanapun, foto tersebut menimbulkan rasa kurang senang dikalangan netizen yang mengkritik penampilan Aprena tidak bertudung serta mewarnakan rambut sedangkan bapanya alim dan berserban.

Biarpun ramai yang mengecam, ada netizen berpendapat bahawa tiada salah untuk menegur, tetapi biarlah dengan cara lebih berhemah. Netizen pun janganlah asyik nak menghentam sahaja. Apa pun lebih baik kita doakan yang baik-baik sahaja.


Padam Gambar Di IG, Nabila Razali Buat Gimik Lagi?

Jika anda mengikuti Instagram Nabila Razali, pasti ramai yang terkejut apabila semua gambar yang dimuat naik oleh penyanyi itu telah dipadam. Bagaimanapun, hanya sekeping gambar sahaja yang ditinggalkan iaitu gambar ‘spanar hidup’.

Kehilangan semua gambar itu sekaligus menimbulkan tanda tanya peminat yang menyangka akaun tersebut telah digodam oleh pihak yang tidak bertanggungjawab. Tidak kurang juga ada netizen mengatakan ia hanyalah gimik untuk single baru.

Tidak mahu mengulas lebih lanjut tentang perkara itu, Nabila memberitahu ia bukannya gimik dan dia turut meminta agar peminat-peminatnya bersabar.

“Ia hanya ‘teaser’, bukan gimik. Sudah lama menanti, akhirnya 2019 menjadi saksi penantian panjang itu berakhir,” katanya kepada BH Online.

Terdahulu, Nabila pernah mencetuskan kontroversi dengan gimik putus cinta bersama pelakon Aedy Asyraf sebelum melancarkan lagu Pematah Hati. Biarpun ramai yang mengecam, lagu itu mendapat sejuta tontonan dalam tempoh 24 jam.


Dato Red Beri Masa Tiga Hari Padamkan Babak Bersentuhan

Jika sebelum ini Adira memberitahu suaminya, Dato Red menginzinkan babak bersentuhan dengan lelaki lain dalam muzik video terbarunya. Tapi lain pula ceritanya apabila Dato Red meminta babak bersentuhan berkenaan dipadamkan.

“Saya beri mereka tempoh tiga hari untuk beri penjelasan. Kalau boleh saya nak mereka padam muzik video itu. Jika tidak sekali pun, buat suntingan semula dengan membuang adegan berkenaan dan muat naik semula”

“Saya juga sudah cuba menghubungi ‘boss’ Adira, tetapi tidak berjawab. Malah, pengurus Adira pun hanya baca mesej tanpa sebarang balasan. Cara mereka ini seolah-olah tidak menghormati saya sebagai suami Adira. Sekurang-kurangnya mintalah maaf,” katanya.

Bagaimanapun Adira ketika dihubungi pula enggan mengulas lanjut mengenai tindakan suaminya itu. Pun begitu Adira merasakan perkara itu lebih baik dibincangkan dirumah daripada meluahkan di media sosial.

Tambah Adira lagi, tindakan suaminya itu mengeruhkan lagi keadaan kerana membenarkan netizen bercakap bukan-bukan mengenainya. Harapnya Adira dan suami dapat menyelesaikan masalah ini dengan baik. (rtky/w)


“Kepada Yang Khianat, Saya Doakan Awak Tak Dikhinati”

Minggu lalu kecoh di media sosial mengenai kontroversi finalis Dewi Remaja berparti sakan di kelab malam dan mengambil alkohol di kelab malam. Seperti yang diketahui, gelaran juara Dewi Remaja Haneesya Hanee telah ditarik balik, manakala Ernisha dan Fazreen tidak boleh lagi menggunakan gelaran ‘Finalis Dewi Remaja’

Diantara ketiga-tiga peserta, Ernisha antara yang menjadi bualan hangat apabila penampilannya yang bertudung di dalam Dewi Remaja tetapi hanya mengenakan bikini bersama jaket dan memakai topi di kelab malam tersebut.

Terbaru, Ernisha memuat naik kenyataan permohonan maaf dan mengaku apa yang terjadi adalah kesilapannya sendiri. Ujarnya lagi, semua manusia tidak dapat lari dari melakukan kesilapan dan akan berubah untuk menjadi insan lebih baik.

Dalam pada itu, Ernisha memaafkan ‘pengkhianat’ tersebut serta mendoakan agar individu itu tidak terkena perkara yang sama. Ujarnya lagi, semua yang berlaku ada hikmah disebaliknya.

Biarpun dikecam teruk, ramai selebriti memberikan sokongan dan kata-kata positif buat mereka untuk terus bangkit untuk melakukan perubahan. Apa pun diharap ketiga-tiga mereka terus maju dalam apa jua bidang yang diceburi.


Emma Maembong Temui Pengganti Kamal Adli?

Selepas berakhirnya hubungan cinta dengan Kamal Adli, kini Emma Maembong dikatakan sedang hangat menyulam kasih dengan seorang jajaka kacak, Syed Abdullah juga abang kepada Menteri Belia dan Sukan, Syed Saddiq.

Menerusi Instagram, Emma telah berkongsi sekeping gambarnya bersama Syed ketika bercuti di Dubai, berserta dengan ucapan hari lahir buat jejaka itu. Dalam ucapan itu juga turut disertakan dengan bunga mawar.

Difahamkan Emma juga turut hadir bersama ahli keluarga Syed menyambut ulangtahun kelahirannya di Johor semalam. Malah gambar romantis Emma menyuap kek turut dimuat naik Syed di Instagramnya.

Menurut pemerhatian kami, hubungan ‘teman tapi mesra’ Emma dan Syed sudah berlangsung beberapa bulan lalu. Malah banyak gambar mereka bersama meluangkan masa dimuat naik oleh Syed.

Biarpun sehingga kini masih tiada jawapan dari kedua pihak namun ramai mengandaikan Emma sudah temui pengganti Kamal Adli. Jika benar apa salahnya, tak payah bercinta lama, terus kahwin saja! (rtky/w)


"Ya, Saya Mengaku Silap Bila Dirasuk Syaitan"

Tukang masak terkenal, Chef Wan hari ini membuat permohonan maaf terhadap Datuk Seri Najib Razak selepas kenyatannya sebelum ini yang mahu menampar bekas Perdana Menteri itu pada Ahad lalu.

“Kepada Datuk Seri Najib, pagi ini saya memohon maaf secara terbuka kerana bahasa kasar yang saya telah gunakan diwaktu saya merasa amat marah. Ya saya mengaku silap bila dirasuk syaitan dan naik marah”

Pada masa yang sama, Chef Wan berkata, sebagai ahli politik sepatutnya mereka menerima kritikan dengan hati yang terbuka. Selain itu Chef Wan tetap bertegas dengan kenyataannya tempoh hari adalah benar.

“Tetapi jika kita buat kesalahan yang besar, kita mesti telan maruah diri untuk mengakku kesilapan diri kita seperti yang lakukan pagi ini. Tetapi tidak bermakna apa yang hujahkan semalam tidak betul”

“Yang mana kaki mengampu dan membodek di luar sana, satu saja nak pesan. Mereka tidak alami apa yang kami (anak felda) selama dua generasi untuk berada di tahap sekarang,” tulisnya lagi.

Terdahulu Che Wan dikatakan mengeluarkan kenyataan mahu menampas DS Najib ketika hadir berkempen untuk Pakatan Harapan di Felda Sungai Koyan kerana tidak berpuas hati dengan pentadbiran beliau kepada anak-anak Felda. (rtky/w)


"Minggu Yang Sukar Tapi Mengejutkan Buat Saya"

Berterusan mendapat kecaman, Haneesya Hanee bertindak memadam gambar kenangan ketika beliau menjuarai gelaran Dewi Remaja 2018/2019. Sebaliknya Hanee memuat naik kata-kata semangat buat dirinya.

“Terima kasih semua diatas kasih sayang dan sokongan anda selama ini. Saya sayang kamu semua. Ini menjadi minggu paling sukar tapi mengejutkan, ia membuatkan saya menyedari satu perkara”

“Sangat penting dikelilingi orang-orang positif dalam lingkungan yang kecil. Saya tahu siapa yang akan membantu saya ketika berada pada tahap paling bawah. Insyallah saya akan menjadi orang yang lebih baik dan positif,” tulisnya.

Minggu lalu, telah tersebar sebuah rakaman melihatkan beberapa finalis Dewi Remaja berparti sakan di kelab malam, berserta dengan alkohol. Kecewa dengan kelakuan itu, netizen mendesak agar gelaran mereka ditarik.

Tidak lama kemudian, pihak Majalah Remaja membuat keputusan untuk menarik kembali gelaran juara Dewi Remaja terhadap Hanee. Manakala lagi dua finalis tidak dibenarkan menggunakan gelaran Finalis Dewi Remaja. (rtky/w)


Janna Nick Raih RM122,000 Dalam Masa 6 Jam

Seperti sudah menjadi satu trend apabila selebriti terjun dalam dunia perniagaan dan bergelar usahawan. Tidak ketinggalan, pelakon dan pengacara Janna Nick turut mengeluarkan produk kecantikannya sendiri yang diberi nama WhiteFluffy.

Apa yang mengejutkan ialah kurang dari 6 jam ianya dilancarkan, produk tersebut sudah habis dijual. Sebanyak 3,500 set berjaya dijual dan dianggarkan jumlah jualan bernilai RM122,500. Produk tersebut dijual pada harga RM35 setiap satu set.

Menerusi Instagram, Janna meluahkan rasa syukur dan memberitahu ia merupakan kejayaan paling bermakna untuk dirinya. Janna juga tidak menyangka produknya itu mendapat sambutan luar biasa.

“Malam paling bermakna untuk I cayang. Sebanyak 3500 habis dijual kurang dari 6jam. Korang memang gila.

“Semalaman tak boleh tidur sebab nak launch White Fluffy dan malam ini pun macam tak boleh tidur sebab terlalu happy,” tulisnya.

Tahniah Janna di atas pencapaian tersebut. Apa pun Janna sememangnya bijak mencari peluang untuk menambah pendapatan dan diharap ianya dapat memberi inspirasi buat anak muda diluar sana.


“10 Tahun Lalu Saya Tak Tahu Baca Alif Ba Ta”

Dikala ramai yang menyahut cabaran #10yearsChallenge yang kini menjadi trend di media sosial dengan berkongsikan foto 10 tahun yang lalu, berbeza dengan penyanyi Mizz Nina berkongsikan kisah hijrahnya yang menjadi inspirasi ramai.

Menerusi Instagram, Mizz Nina memberitahu 10 tahun lalu dia melalui perubahan besar dalam hidupnya dan pernah berputus asa untuk mencari teman hidup. Namun, dia tidak menyangka pada tahun itu juga dia dipertemukan dengan suaminya, Noh Hujan dan berkahwin.

“Saya tiada gambar yang boleh dikongsikan 10 tahun lalu memandangkan saya tidak berhijab ketika itu. Pada tahun 2009, saya berusia 29 tahun, masih single dan fokus pada kerjaya solo. Saya pernah berputus asa untuk mencari pasangan.

“Pada penghujung tahun 2009, saya bertemu dengan suami. Alhamdulillah Allah menyatukan kami dan berkahwin. Doa saya jadi kenyataan,” tulisnya.

Kongsi Mizz Nina lagi, pemergian arwah abangnya dua tahun sebelum itu memberi kesan mendalam dan banyak mengubah dirinya. Mizz Nina juga mengakui ketika itu dia tidak mendirikan solat.

“Iman saya pada ketika itu perlahan-lahan berkembang, sejak abang saya meninggal, saya dapat merasakan ia memberi kesan besar pada hati saya. Walaupun saya tidak solat 5 kali sehari, saya tidak menutup pintu dan hubungan dengan Allah.”

Mizz Nina turut menceritakan 10 tahun lalu dia tidak tahu membaca Alif Ba Ta dan hanya menghafal surah Al Fatihah dan tiga Qul sahaja. Katanya lagi, dia mula belajar membaca Al-Quran di usia 33 tahun.

“SubanAllah! Tidak pernah saya bayangkan, saya akan berada di ruang yang sama sekali berbeza dalaman & luaran, Allah menuntun saya kembali untuk mengamalkan Islam & sekarang saya sedang belajar kursus diploma Ta’leem Al-Quran, melakukan da’wah & perbincangan.

Dalam pada itu, Mizz Nina turut berkata masih belum terlambat untuk belajar membaca Al-Quran. Katanya lagi, kita sendiri yang perlu tekad untuk membuat perubahan dan berusaha untuk kembali ke jalan Allah.


"Kotak Terakhir..Insyallah"- Ajak Shiro

Dinobatkan sebagai juara Maharaja Lawak Mega (MLM 2018), Ajak Shiro berazam untuk meninggalkan tabiat merokok sempena tahun baru. Niatnya itu bagi mengamalkan gaya hidup sihat demi keluarga.

Rata-rata peminat menyokong usaha baik hasrat Ajak yang mahu menghentikan tabiat merokok. Ada juga yang meminta Ajak agar terus istiqomah dalam usahanya itu supaya tidak berhenti separuh jalan.

Dalam masa yang sama, Ajak juga berkongsi keinginananya untuk membawa ahli keluarga ke tanah suci Mekah menggunakan wang yang dimenanginya di MLM. Selain itu Ajak ingin melunaskan nazar bagi menzahirkan rasa syukur.

Tahniah diucapkan kepada kumpulan Shiro yang memenangi MLM pada tahun ini. Selamat maju jaya juga kepada Ajak dalam usahanya untuk berhenti merokok. Jangan putus asa pula nanti, kuatkan semangat! (rtky/w)


"Semua Perkara Terjadi Atas Kehendak Dia"

Dahulu Azma Aizal atau lebih dikenali sebagai Isma Yusoof antara nama yang tidak asing dalam dunia hiburan tanah air dan sering muncul di kaca TV dalam drama.

Kali terakhir kita mendengar cerita tentang pelakon dan juga pengarah ini apabila dia terpalit dengan kontroversi panas insiden memukul pelakon Ika Nabella. Dalam pada itu Isma mendedahkan dia sebenarnya menghidap penyakit Bipolar Disorder.

BACA: Azma Aizal Mengaku Pukul Ika Nabella, Tarik Diri Dari Drama

Terbaru, Isma ada memuat naik foto lukisan seperti tatu di bahagian kaki di akaun Instagramnya. Foto tersebut menjadi perhatian ramai dan kepsyen yang disertakan menimbulkan rasa kurang senang dikalangan netizen.

“My first tatoo. Ya Allah rasa hidup bila bertatu ni rupanya. Thanks Alif. Thanks Pasar Gelap,” tulisnya.

Tidak dapat dipastikan sama ada ianya adalah tatu sebenar atau hanya lukisan semata-mata, namun di ruangan komen rata-rata netizen dilihat mengecam pelakon tersebut.

Seorang netizen turut bertanyakan soalan tentang tatu tersebut dan Isma dilihat membalas komen netizen itu dengan mengatakan bahawa apa yang terjadi adalah kehendak Tuhan.

Biarpun ramai yang mengecam, namun ada segelintir netizen mendoakan agar pelakon dan pengarah diberikan hidayah dan mengatakan mereka sudah pun menjalankan tanggungjawab dengan memberikan teguran serta nasihat.


Ariana Grande Pun Kalah Dengan Fazura!

Baru sahaja beberapa jam dilancarkan, lagu single terbaru Fazura, Can’t Forget Me berjaya menduduki tangga pertama carta muzik iTunes. Malah lagu tersebut juga berjaya menewaskan lagu bintang tersohor antarabangsa, Ariana Grande.

“Hari Jumaat yang penuh rahmat, Subhanallah. Terima kasih semua yang mendengar lagu ini. Apapun, saya masih menggemari Ariana Grande. Lagu terbarunya sangat ‘lit’. Berada di tangga pertama selepas tujuh jam dilancarkan sangat mengejutkan saya”

“Namun, saya tetap berpijak di bumi nyata. Saya gembira kerana anda semua menyukai lagu ini, seperti juga saya. Dengarkan dan yakinlah diri anda sangat perkasa,” jelasnya kepada Berita Harian Online.

Difahamkan isteri kepada Fattah Amin itu merakamkan lagu hasil ciptaanya sendiri dengan kerjasama dari pihak luar negara, Willy Beaman dan Cameron Forbes di Los Angeles, California, tahun lalu.

Malah video muzik berkenaan juga melakar sejarah tersendiri apabila ia dikatakan video muzik paling mahal pernah dihasilkan oleh Universal Music Malaysia untuk artis tempatan. Wah! hebat betul Fazura! (rtky/w)


Sufian Suhaimi Tegur Peminat Ambil Gambar Curi

Menerusi laman Instagram, Sufian Suhaimi menegur sikap segelintir peminat yang suka mengambil gambarnya secara senyap. Tulis Sufian, jika beliau sudah berada di depan mata, tidak salah untuk meminta terus kepadanya.

BACA: Sufian Suhaimi Pecah Rekod, Di Matamu Raih 50 Juta Tontonan

Bagi Sufian sikap mengambil gambarnya secara curi-curi seperti kurang ajar dan menjengkelkan buatnya. Tambahnya lagi, pada ketika itu beliau sedang meluangkan masa bersama ahli keluarga.

“Tolonglah jangan ambil gambar senyap-senyap kalau dah ada depan-depan. Saya rasa itu kurang ajar dan menjengkelkan. Lagi-lagi bila saya bersama keluarga. Tegurlah, minta baik-baik, saya suka saja,” tulisnya.

Selain itu, Sufian sempat memberitahu peminatnya agar jangan takut untuk menegurnya kerana beliau juga suka melayan peminatnya untuk bergambar. Buat peminat Sufian, selepas ini tegur saja kalau mahu mengambil gambar. (rtky/w)


Peminat Pertikai Raja Ilya Kongsi Video Lamaran Kahwin

Hampir sebulan mendirikan rumah tangga dengan seorang usahawan dari Australia dikenali sebagai Trent Garrett, baru-baru ini menerusi Instagram pelakon Raja Ilya ada berkongsikan video romantik ketika dilamar suaminya.

Dalam video tersebut menunjukkan Trent membuat kejutan muncul dari arah belakang Raja Ilya yang ketika itu sedang menikmati makan malam dan pelakon itu dilihat memeluk jejaka berkenaan.

Turut memaparkan momen romantis dimana Raja Ilya dibawa ke ruang tengah restoran yang dikelilingi lilin dan Trent melutut sambil menyarungkan cincin lamaran.

I won’t forget this moment, a beautiful surprise proposal .. can’t believe my girl @thairealaxme prank me .. #besttimeofmylife #rajailya #mrmrsgarrett #life #proposal #marriage #wedding #dream #d #lovequotes #love #blessed #alhamdulillah #syukur #10yearchallenge

A post shared by  Raja Ilya (@rajailya) on Jan 17, 2019 at 7:15am PST

Diruangan komen rata-rata netizen tersentuh dengan video lamaran tersebut dan ada yang mengatakan lamaran tersebut sangat indah seolah seperti dalam filem.

Namun seperti sudah dijangka, perkongsian itu menimbulkan rasa kurang senang dikalangan netizen yang menyifatkan tindakan itu tidak mencerminkan cara hidup Islam. Kata netizen lagi, tidak perlu kongsikan video seperti ini untuk tatapan umum kerana ia hanya mengundang kecaman sahaja.

Raja Ilya dan Trent telah berkahwin pada 23 Disember lalu dalam sebuah majlis ringkas di Perth, Australia. Difahamkan, pasangan itu telah berkenalan sejak 2012 dan mengikat tali pertunangan bertunang pada awal November tahun lalu.


Ernisha Dakwa Ada Pengkhianat, Anna Jobling Diserang Netizen

Nampaknya kontroversi finalis Dewi Remaja berparti sakan di kelab malam dan mengambil alkohol di kelab malam tempoh hari masih lagi hangat diperkatakan.

Hari ini, nama Ernisha pula menjadi bualan ramai dan dikecam teruk berhubung video tersebut. Tidak hanya mahu berdiam diri, akhirnya Ernisha membuka mulut mengenai isu tersebut menerusi Insta Story.

Apa yang mengejutkan Ernisha mendedahkan ada pengkhianat dikalangan Dewi Remaja. Ernisha turut berkongsikan ‘screenshot’ perbualan Whatsapp antara seorang lagi finalis Dewi Remaja yang menimbulkan tanda tanya.

Perkongsian itu bertambah panas apabila seorang pengguna Twitter bertanyakan kepada Ernisha mengapa nama seorang Dewi Remaja dalam perbualan tersebut tidak diselindungkan. Namun, ini jawapan oleh Ernisha.

Jawapan tersebut sekaligus menimbulkan spekulasi dikalangan netizen. Susulan itu, akaun Instagram Anna diserang bertubi-tubi oleh netizen dengan pelbagai persoalan dan komen yang mahu bertanyakan tentang kesahihan dakwaan tersebut.

Setakat ini masih tiada pihak yang tampil menjelaskan perkara sebenar. Apa pun diharap netizen tidak membuat spekulasi liar berhubung perkara tersebut dan sama-sama kita nantikan perkembangan lanjut.


HONOR View20 Rintis Rekabentuk Baru Telefon Pintar

Jika tahun 2018 didominasi oleh rekaan takuk (notch) pada skrin hadapan kebanyakkan telefon pintar di pasaran, permulaan tahun 2019 memberikan tanda yang satu rekaan baru dan kreatif akan mengambil alih.

Skrin berlubang (hole-punch) dijangka akan mendominasi rekaan telefon pintar untuk tahun 2019 dan HONOR View20 menjadi antara yang pertama dilihat menggunakan rekaan tersebut.

Lubang yang hadir pada skrin hadapan HONOR View20 hanya menempatkan kamera hadapan untuk selfie dan teknologi pengecaman wajah untuk unlock. Rekaan sebegini nampak lebih segar dan minimalis berbanding rekaan takuk pada telefon pintar lain.

HONOR View20 akan dilancarkan secara rasmi untuk pasaran seluruh dunia pada 22 Januari ini namun ianya sudah mula dijual di China secara rasmi.

Paparan skrin pada HONOR View20 adalah LCD dengan saiz 6.4 inci dengan resolusi 2310×1080. Skrin ini pada pandangan kami mempunyai sudut pandangan yang baik walaupun ketika berada di luar dengan cahaya siang.

Warna yang dijanakan oleh skrin LCD pada HONOR View20 ini juga cukup terang tetapi tidak keterlaluan dan ketajaman resolusi yang bersesuaian dengan kegunaan harian pengguna hari ini.

Kamera utama atau belakang HONOR View20 dilengkapi keupayaan 48-megapiksel yang menggunakan sensor IMX586 keluaran Sony. Kami akan berikan pandangan penuh tentang keupayaan kamera ini selepas ianya dilancarkan secara rasmi kelak.

Rekaan bahagian belakang HONOR View20 ini juga menarik pada pandangan kami apabila ianya hadir dengan rekaan berbentuk V apabila dilihat dari sudut tertentu. Tidak bosan dan rata sahaja seperti yang lain.

Bahagian dalaman HONOR View20 ini dijana oleh pemproses terkini 7nm Kirin 980, RAM sehingga 8GB dengan kapasiti storan sehingga 256GB. Ditambah dengan bateri berkapasiti 4,000mAH, telefon pintar ini cukup kuat untuk menarik pengguna dari pelbagai latar belakang.

Untuk pengetahuan anda, HONOR View20 ini meraih lebih 10 anugerah dari pelbagai pihak ketika ditayangkan kepada umum di CES 2019, Las Vegas baru baru ini termasuklah telefon pintar terbaik. Ini menandakan peranti terkini HONOR ini berada pada landasan betul untuk memikat peminat tersendiri kelak.


"Tolong Culik Dia Bawa Balik"- Nazim Othman

Dakwaan lelaki lembut bukanlah kali pertama melanda Nazim Othman kerana perwatakannya yang ala-ala jejaka Korea. Terbaru komen yang ditinggalkan Nazim pada gambar Scha Al Yahya bersama seorang jejaka ‘mat salleh’ mengundang persoalan netizen.

Beberapa hari lalu Scha telah memuat naik sekeping gambar bersama pelakon antarabangsa, James Marsden. Namun apa yang menarik, Nazim sempat meninggalkan komen ‘nakal’ buat jejaka itu di laman Instagram Scha.

Bagaimanapun komen nakal itu turut disedari netizen yang mula membuat spekulasi sendiri. Ada pula segelintir netizen mendakwa Nazim suka pada kaum sejenis (gay) sekaligus menimbulkan persoalan punca penceraiannya sebelum ini.

Difahamkan pula, Nazim turut menyekat pengikutnya yang cuba mengusik nakal pelakon itu dengan bertanyakan apakah yang akan dilakukan Nazim jika dapat menculik pelakon antarabangsa berkenaan.

Mungkinkah Nazim hanya bergurau senda kerana melihat kekacakkan pelakon antarabangsa itu? Tapi tidak dinafikan memang agak sesuatu komen yang ditinggalkan Nazim. Bersangka baik sahajalah! (rtky/w)


"Dia Tidak Salah, Saya Yang Tidak Pandai Didik Anak"

Mengakui kesilapan anaknya, Nor Sakuraneeda memohon maaf diatas perbuatan anaknya, Haneesya Hanee yang mencetuskan kemarahan dan kekecewaan orang ramai berhubung penularan video mabuk di kelab malam.

Menerusi Facebook, Nor menganggap keterlanjuran anaknya merupakan kegagalannya mendidik anak. Jelasnya mungkin kerana keinginannya menginginkan kesempurnaan hingga menjadikan Haneesya sebegitu.

“Saya sebagai ibu Haneesya memohon ampun dan maaf kerana anak saya membuatkan semua orang kecewa. Tapi itu bukan salah dia, itu salah saya sebagai ibu yang tak pandai mendidik anak”

“Saya terlalu menekan agar dia tidak ulangi kesilapan yang pernah saya lalui dalam hidup saya. Haneesya telah lakukan kesilapan yang sukar diterima oleh semua orang,” tulisnya di laman Facebook.

Dalam masa yang sama, Nor memohon agar masyarakat memberikan anaknya masa untuk memperbaiki kesilapannya. Tidak semua manusia sempurna, mungkin ini ‘teguran’ buat Haneesya agar menjadi insan lebih baik. (rtky/w)


“Dalam Dewi Remaja Bertudung, Masuk Kelab Pakai Bikini”

Nampaknya kontroversi finalis Dewi Remaja berparti sakan di kelab malam dan mengambil alkohol di kelab malam tempoh hari masih lagi hangat diperkatakan. Selain Haneesya Hanee yang dikecam teruk, dua lagi peserta Dewi Remaja turut menjadi bualan netizen.

Susulan video panas yang tersebar itu, ramai yang terkejut melihat penampilan Ernisha yang bertudung di dalam Dewi Remaja tetapi hanya mengenakan bikini bersama jaket dan memakai topi di kelab malam tersebut.

Rata-rata netizen menyifatkan Ernisha seorang yang hipokrit kerana di dalam pertandingan tersebut dia tampil dengan imej seorang gadis yang sopan dan dan memakai tudung. Kata netizen lagi, hanya mereka yang tidak berpelajaran tinggi sahaja yang berpakaian sebegitu.

Semalam, gelaran juara Dewi Remaja Haneesya Hanee telah ditarik balik oleh pihak penganjur kerana didapati telah melanggar kontrak serta syarat-syarat penyertaan pertandingan tersebut.

Malah, tindakan tatatertib turut dikenakan terhadap dua lagi peserta iaitu Ernisha dan Fazreen dimana mereka tidak boleh lagi menggunakan gelaran ‘Finalis Dewi Remaja’ bagi sebarang aktiviti seni mereka pada masa akan datang.


"Jadikan Pengajaran & Bergaul Dengan Rakan Yang Baik"

Turut sama kecewa dengan penglibatan bekas Dewi Remaja, Haneesya Hanee di dalam aktiviti tidak bermoral, Janna Nick menasihati agar Haneesya mengambil pengajaran dengan apa yang berlaku.

“Anggap ini satu pengajaran kepada anda supaya menjadi orang lebih baik. Jangan tertekan dengan perkara itu. Teruskan kehidupan. Jika tidak ia akan membuatkan kamu depresi. Jangan ulangi dan bergaullah dengan orang yang baik,” katanya kepada m Star Online.

Dalam masa yang sama, Janna turut berpesan agar Haneesya memilih rakan-rakan yang lebih baik agar perkara sebegini tidak terjadi lagi. Terdahulu rakaman video melibatkan finalis Dewi Remaja di kelab malam tersebar.

Rata-rata ramai kecewa dengan sikap mereka yang masih muda dan tidak menunjukkan contoh yang baik buat remaja lain. Semalam Majalah Remaja membuat keputusan untuk menarik balik gelaran Dewi Remaja.

Biarpun ramai berpuas hati dengan keputusan yang dibuat, Janna pula berasa sedih dan kasihan buat Haneesya kerana penat lelahnya untuk mencapai impian bergelar Dewi Remaja musnah. (rtky/w)


“Patut Tukar Dewi Remaja Jadi Muslimah Remaja”

Susulan kontroversi berparti dan mengambil alkohol di kelab malam tempoh hari, gelaran Haneesya Hanee sebagai Juara Dewi Remaja 2018/2019 telah ditarik balik oleh pihak penganjur kerana didapati telah melanggar kontrak serta syarat-syarat penyertaan pertandingan tersebut.

Biarpun rata-rata netizen di media sosial mahukan agar kejuaraan itu dilucutkan, namun ada yang kurang bersetuju dengan penarikan gelaran tersebut serta menganggap keputusan itu tidak adil.

BACA: Netizen Tanya Alicia Amin Memang Tak Suka Pakai Bra Ke?

Menerusi Insta Story, model kontroversi, Alicia Amin turut meluahkan rasa tidak puas hati serta mempertikaikan keputusan tersebut jika gelaran itu ditarik balik kerana video kontroversi Haneesya berparti sakan dan meminum arak.

“Jika Dewi Remaja menarik balik gelaran tersebut kerana hal ini, mereka patut tukar gelaran itu kepada “Muslimah Remaja”. Tak payah nak acah muslimah sangat la. Ini adalah hiburan,” tulisnya.

Untuk rekod, Haneesya Hanee atau nama sebenarnya Sharifah Haneesya Sayed Sahlan, hanya sempat memegang status Gelaran Dewi Remaja selama 72 jam sahaja dan merupakan paling tersingkat dalam sejarah penganjuran pertandingan tersebut.


“Bersentuhan Dengan Lelaki, Itu Antara Saya & Tuhan”

Baru saja melancarkan muzik video terbarunya, Pujaan Hati beberapa hari lalu, penyanyi Adira Suhaimi memberitahu dia bersedia menerima kecaman netizen berhubung babak bersentuhan dengan model lelaki dalam muzik video tersebut.

Ujarnya lagi, dia sudah memaklumkan hal itu terlebih dahulu kepada suaminya, Datuk Red dan babak bersentuhan itu dilakonkan demi menjayakan jalan cerita.

“Sebelum penggambaran muzik video ini saya sudah maklumkan kepada suami dan dia tak bising. Saya tidak kisah sekiranya babak bersentuhan dengan model lelaki dalam muzik video Pujaan Hati ini dikecam netizen. Saya sudah bersedia!

“Ini bukan mencari publisiti murahan tetapi saya hanya mengikut kehendak skrip. Itu antara saya dan Tuhan.

“Sebelum shooting pun saya sedia maklum akan babak itu jadi saya tidak letakkan sebarang syarat. Babak itu untuk menampakkan jalan cerita lagi real,” katanya kepada Astro Gempak.

Dalam pada itu, Adira meluahkan rasa syukur single terbarunya itu menjadi lagu OST untuk drama bersiri popular Pujaan Hati Kanda di slot Akasia TV3 dan disukai ramai.


“Tak Pernah Suka Tok Ram Walau Seinci Pun, Tapi..”

Sudah 5 tahun mendirikan rumah tangga, penyanyi Alyah mendedahkan dia tidak pernah terfikir atau mempunyai impian untuk hidup bersama Ramli MS. Kata Alyah lagi, dia tidak pernah menyukai setiap inci dalam diri Tok Ram.

BACA: Masih Bersama Ramli MS, Akui Ibu Tunggal Anak Satu Jadi Punca

“Saya tak pernah ada impian dan keinginan langsung untuk menyukainya malah saya tak pernah terfikir pun.

“Tetapi Allah aturkan saya berjumpa dia semula selepas kali pertama bertemu ketika saya menjadi penyanyi ganti di sebuah kelab dan akhrinya dia menjadi suami saya.

“Saya memang tak menggemari setiap inci pun Tok Ram, sampai hari ini pun pelik. Tetapi saya percaya Allah ada perancangan terbaik yang saya tak tahu, saya go with the flow,” katanya seperti dipetik daripada Astro Gempak.

Mengakui perbezaan usia 20 tahun membuatkan mereka sering bercanggah pendapat, namun bagi Alyah ianya lumrah dalam kehidupan rumah tangga. Kata Alyah lagi, Tok Ram mempunyai kualiti suami idaman yang menambat hatinya.

“Istimewanya Tok Ram apabila dia boleh melayan budak kecil walau anak saudara saya,” katanya.

Alyah mendirikan rumah tangga dengan Ramli MS pada 18 Mac 2013 di Indonesia secara rahsia.


Isu Arak, Gelaran Juara Haneesya Hanee Ditarik Balik

Susulan kontroversi berparti dan mengambil alkohol di kelab malam tempoh hari, gelaran Haneesya Hanee sebagai Juara Dewi Remaja 2018/2019 telah dilucutkan dan ditarik balik.

Perkara itu diumumkan oleh Editor Majalah Remaja, Faiz Aiman, dalam satu sidang media khas yang diadakan tengah hari tadi apabila mendapati Haneesya telah melanggar kontrak serta syarat-syarat penyertaan pertandingan tersebut.

Dalam sidang media itu, Haneesya mengakui kesilapannya serta berharap orang ramai berhenti mengecam atau meletakkan kesalahan pada ibunya kerana apa yang berlaku adalah pilihannya sendiri.

“Pertama sekali saya minta maaf sangat-sangat. Kesilapan tersebut sangat serius. Saya mengaku itu memang salah saya, saya mengaku itu perbuatan saya.

“Saya tak tahu kenapa dan tidak menjangkakan akan jadi begini. Saya terima keputusan untuk tarik balik gelaran tersebut dan itu memang sewajarnya. Saya tahu saya dah rosakkan nama Dewi Remaja.

“Saya minta orang ramai berhenti menyalahkan ibu saya. Ini semua atas perbuatan saya, pilihan saya sendiri. Ibu saya tiada kena mengena. Biarkan ibu saya sendirian,” katanya.

Difahamkan, kejadian itu berlaku sebulan sebelum pentas akhir pertandingan tersebut dan pada malam kemenangan, Haneesya berada di rumah bersama keluarga.

Dalam pada itu, turut dimaklumkan meskipun gelaran juara ditarik balik, tiada peserta lain yang akan diangkat sebagai juara.


“Bangga Ke Masuk UK Daily Mail Sebab Jadi Pondan?”

Baru-baru ini, nama Safiey Ilias sekali lagi menjadi perhatian ramai apabila berpenampilan seksi dengan mengenakan bikini. Isu tersebut mendapat perhatian Mufti Wilayah Datuk Seri Dr Zulkifli Mohamad Al-Bakri yang ingin bertemu dengan Safiey.

Bagaimanapun Safiey menolak pertemuan terbabit kerana sudah serik untuk bertemu para pendakwah lagi kerana bimbang masyarakat terlalu berharap dirinya akan berubah dalam sekelip mata.

Nampaknya, kisah Safiey Ilias itu mendapat perhatian dan liputan media antarabangsa, UK Daily Mail yang melaporkan berhubung isu tersebut. Safiey turut berkongsikan keratan akhbar tersebut menerusi Instagramnya berserta kepsyen yang mengundang kecaman.

“Wah syinta masuk UK daily mail ke??? Adakah syinta setaraf Madonna ? Ok gurau-gurau manja sayang,” tulisnya.

Diruangan komen, rata-rata netizen mengecamnya kerana telah memburukkan nama Islam. Kata netizen lagi, disebabkan dia enggan berjumpa dengan Mufti, seluruh dunia melaporkan perkara buruk tentang pendakwah Malaysia.

Kata netizen lagi, tidak ada apa yang perlu dibanggakan jika namanya menjadi perhatian dunia hanya kerana lelaki Islam bertukar menjadi perempuan dan bukan sebab perkara yang baik-baik.

Terdahulu, kisah penghijrahan Safiey Ilias menggemparkan Malaysia apabila nekad untuk kembali menjalani fitrah asalnya yakni sebagai seorang lelaki sejati.

Bagaimanapun sekitar Disember 2017,  Safiey mengejutkan ramai pihak apabila kembali tampil berpakaian wanita.


Nazim Othman Gembira Bella Dally Sudah Bertunang

Berita pertunangan Bella Dally semalam agak mengejutkan orang ramai, hingga ada yang mendakwa terlalu cepat Bella mendapat pengganti selepas bercerai dengan bekas suami, Nazim Othman lapan bulan lalu.

Menerima berita itu dengan hati terbuka, Nazim memberitahu dirinya gembira untuk bekas isterinya yang sudah mengecapi kebahagiaan. Jelasnya lagi, mungkin Tuhan ada perancangan lain untuknya.

Bagaimanapun di ruangan komen pula, ramai memberikan kata-kata semangat buat Nazim diatas berita pertunangan bekas isterinya semalam. Ada juga yang seakan memahami perasaan yang dilalui Nazim sekarang.

Pun begitu, ada juga juga sesetengah netizen mempersoalkan apa yang terjadi diantara pasangan itu hinggakan terlalu cepat Bella mendapat pengganti. Mungkin sudah takdir Tuhan dan jodoh untuk Bella, doakan yang baik saja. (rtky/w)


"Maaf, Saya Tidak Mahu Komen Apa-Apa"

Biarpun ibunya sudah tampil memberikan kenyataan membabitkan Haneesya Hanee yang berparti dan mengambil alkohol di kelab malam tempoh hari, Haneesya pula masih memilih untuk mengunci mulut.

“Saya minta maaf. Buat masa sekarang, saya tak mahu keluarkan apa-apa kenyataan,” jawabnya ringkas kepaa Harian Metro mengenai kontroversi berparti dan meminum alkohol di kelab malam tempoh hari.

Terdahulu ibu Haneesya menjelaskan bahawa anaknya tidak seperti apa yang dilihat dalam video tersebut. Ibunya juga akui Haneesya mungkin sedikit ‘culture shock’ apabil dikelilingi kawan seperti itu.

Bagaimanapun netizen yang kecewa dengan penularan video itu, terutama Haneesya sebagai juara, mendesak pihak Majalah Remaja menarik balik kemenangan yang dimenangi kerana didakwa tidak layak menjadi ikon remaja.

Harapnya kontroversi ini dapat diselesaikan dengan cara yang baik. Semoga finalis Dewi Remaja yang terbabit dalam kontroversi ini mendapat pengajaran dengan apa yang berlaku. (rtky/w)


“Dah Kita Dilahirkan Cantik, Nama Pun Khunsa”

Di laman Instagram, ramai selebriti berkongsikan gambar mereka sedekad lalu dengan melakukan #10yearschallange. Usahawan kosmetik, Nur Sajat turut tidak melepaskan peluang untuk melakukan cabaran tersebut dengan berkongsikan fotonya yang diambil pada 2009.

Menerusi gambar tersebut, Sajat memberitahu 10 tahun lalu dia pernah memenangi pertandingan Ratu Kebaya. Kata Sajatlagi, dia masih sama seperti dulu serta turut mendedahkan bahawa dirinya khunsa.

“Dulu pernah menang miss kebaya 2009. Rasanya saya masih mantain seperti dulu. Ko rasa senak dengar stament dari i! Haahaaa yang penting saya pernah di crown tau! Gitew! Duduk tengah lagi! Beauty with brain.

“Walaupun ramai tak mampu terima kecantikan saya dulu dulu!! Dah kita dilahir kan cantik! Name pun khunsa, kecantikkan tu memang sesuatu lah kan,” kata Sajat dalam kapsyen perkongsian gambarnya.

Umum sedia maklum, status jantina Nur Sajat masih lagi menjadi tanda tanya. Terdahulu, Sajat didakwa di mahkamah atas kesalahan gagal membayar cukai GST dan nama lelakinya iaitu Muhammad Sajjad Bin Kamaruz Zaman turut disiarkan di laporan akhbar.

Bagaimanapun menerusi satu laporan media, Sajat berkata nama sebenarnya tiada permulaan Muhammad atau Nur tetapi hanyalah Sajjad.


“Jual Kereta Mewah, Superbike Bukan Sebab Duit”

Pelakon Hairul Azreen memberitahu keputusannya untuk menjual superbike dan kereta mewahnya itu bukanlah disebabkan dia mempunyai masalah kewangan seperti yang diperkatan netizen di sosial media. Malah, pelakon ini berkata dia mampu untuk membelinya semula sekiranya dia mahukan.

“Saya jual bukan disebabkan faktor duit. Saya jual sebab ada perasaan macam takut, sebab saya ada kawan juga yang mempunyai superbike sebelum ini, dan telah pun menjualnya selepas mempunyai anak yang kedua. Mungkin kawan saya datang itu, untuk mengingatkan saya. Kalau saya nak beli lagi pun boleh,” katanya yang ditemui di majlis tayangan perdana filem XX Ray III.

Hairul turut mendedahkan bahawa dia sebenarnya sebelum ini tidak boleh membawa motor yang berkuasa tinggi seperti superbike yang telah dijualnya itu, akan tetapi dia teringin untuk memilikinya.

“Sebenarnya saya tak boleh bawa motor. Masa saya beli ini pun, sebab saya teringin. Sebagai seorang lelaki saya teringin nak beli superbike”

“Saya pernah cakap dengan family saya, kalau saya beli motor ini mungkin akan jadi apa-apa dengan saya. Jadi saya dapat, mungkin saya akan sekejap sahaja pakai sampai puas,” katanya lagi. (rtky/h)


“Dah Pukul & Halau Anak Dari Hidup Aku, Tapi..”

Sejak semalam tular di media sosial video kontroversi melibatkan Juara Dewi Remaja, Haneesya Hanee yang didakwa berparti sakan sambil memegang segelas air dipercayai minuman keras.

Berikutan isu tersebut, Majalah Remaja memberitahu pihaknya akan menjalankan siasatan secara terperinci dan akan mengambil tindakan terhadap finalis Dewi Remaja berkenaan.

Hari ini, ibu kepada Haneesya, Nor Sakuraneeda tampil memberikan kenyataan berhubung penularan video tersebut di akaun Facebooknya. Menurut ibunya, sebelum ini dia mengawasi gerak-geri Haneesya dan akan sentiasa bersama walau kemana sahaja.

Bagaimanapun, apabila meningkat dewasa dia memberi sedikit kelonggaran kepada anaknya itu untuk menikmati zaman remaja. Katanya lagi, mungkin anaknya itu terpengaruh dengan kawan sehingga lalai dan lupa diri.

Meskipun kecewa wanita itu memberitahu dia menerima kesilapan yang dilakukan anaknya itu dan akan tetap berada di samping Haneesya untuk membimbingnya.

Di media sosial, ramai memberikan cadangan agar kejuaraan Haneesya patut ditarik balik kerana memalukan statusnya sebagai ikon Dewi Remaja.  Bagaimanapun, sehingga kini masih tiada apa-apa penjelasan daripada Haneesya.


Nazar Anak Kedua, Hairul Azreen Jual Superbike & Kereta Mewah

Bakal menimang cahaya mata kedua tidak lama lagi, pelakon Hairul Azreen melahirkan rasa syukur  menunaikan nazar dengan menjual kereta mewah dan motosikal berkuasa tinggi kesayangannya.

Menerusi Instagram, Hairul memaklumkan dia membuat keputusan tersebut demi keluarga tercinta dan ianya sudah pun dijual.

“Nazar saya untuk anak ke-2. Jual superbike dan super car. Demi keluarga dan saya telah jual pun,” kata Hairul dalam kapsyen perkongsian gambarnya.

Menerusi ruangan komen, rata-rata netizen memuji sikap Hairul yang sangat mementingkan keluarga serta menjadi contoh seorang suami dan ayah yang baik.

Dalam pada itu, peminat turut mendoakan agar rezeki mereka sekeluarga dipermudahkan dan kata mereka lagi Allah akan memberikan rezeki melimpah ruah jika sanggup berkorban demi keluarga.

Hairul Azren mendirikan rumah tangga dengan Hanis Zalikha pada 5 Jun 2015 dan pasangan ini dikurniakan seorang anak lelaki,  Yusuf Iskandar kini berusia 3 tahun.


"Zaman Dulu Best Sebab Orang Tak Membawang"

Menerusi entri terbaru, Fasha Sandha meluahkan rasa hati penerimaan masyarakat terhadap selebriti pada zaman dulu lebih baik dari sekarang. Jelasnya netizen kini terlalu lantang mengkritik dan tidak melihat bakat.

Luahan itu dibuat Fasha apabila beliau memuat naik gambar sempena #10yearschallenge di Instagram. Dimana Fasha memuat naik gambarnya pada awal kemunculannya 10 tahun dulu berserta gambarnya yang terbaru.

“Gambar kiri ketika zaman remaja, tahun 2003, sebelum wujudnya zaman media sosial, bukan zaman bawangnizers, kecam dan sebagainya. Gambar kanan tu gambar sekarang, gambar zaman keyboard warriors”

“Zaman dahulu best sebab orang tak kisah dan tak membawang, sebab lebih tengok bakat. Zaman sekarang, ramai ustaz ustazah jadian, sibuk mengata hal orang walaupun diri tak sempurna, ramai juga anggap artis milik masyarakat”

“Sorry ya, pendapat saya, artis bukan milik masyarakat, itu hanyalah kerjaya kami sahaja, jadi saya tak kisah orang nak kata apa, yang penting hati,” tulisnya di laman Instagram. (rtky/w)


"Sila Tarik Balik Kejuaraan, Tak Layak Jadi Ikon Remaja"

Gara-gara video berparti sakan tular di media sosial semalam, Majalah Remaja memberitahu pihaknya akan menjalankan siasatan secara terperinci dan akan mengambil tindakan terhadap finalis Dewi Remaja berkenaan.

Menerusi Instagram, majalan tersebut telah memuat naik kenyataan awal berhubung dengan kontroversi beberapa finalis Dewi Remaja berparti sakan di sebuah kelab malam, difahamkan berserta dengan alkohol.

Rata-rata mengecam tindakan mereka terutama Haneesya Hanee yang baru diangkat sebagai juara. Ramai berpendapat mereka tidak sepatutnya dijadikan ikon remaja, kerana ada antara mereka bertindak membuka tudung dan berpakaian seksi di kelab malam.

Selain itu ramai memberikan cadangan agar kejuaraan Haneesya patut ditarik balik kerana memalukan statusnya sebagai Dewi Remaja tahun ini. Apapun kita nantikan sajalah hasil siasatan yang dijalankan nanti. (rtky/w)


Bella Dally Selamat Bertunang 12 Januari Lalu

Selepas 8 bulan bercerai dengan Nazim Othman, hari ini Bella Dally mengesahkan sudah mengikat tali pertunangan dengan seorang ahli perniagaan bernama Arif. Dikhabarkan pasangan ini bertunang pada 12 Januari lalu di Sabah.

Menerusi Instagram, Bella memaklumkan berita baik itu berserta ucapan terima kasih buat rakan dan peminat yang sentiasa menyokongnya. Tulis Bella lagi, Arif merupakan jejaka terbaik untuk beliau memulakan kehidupan baru.

Khabarnya pasangan ini akan mendirikan rumah tangga pada tahun ini juga namun masih belum menetapkan tarikh yang sesuai. Dalam majlis itu Bella tampak manis mengenakan busana berwarna kuning bersama jambangan bunga.

Setakat ini tidak banyak gambar di sekitar majlis pertunangan dikongsi Bella, hanya sekeping gambar dimuat naik di Instagram. Apapun tahniah diucapkan kepada Bella, semoga segala urusan perkahwinan dipermudahkan. (rtky/w)


Pakai Selama Sejam, Baju Kahwin Elfira Ini Cecah RM30,000

Meskipun sudah dua minggu Elfira Loy mendirikan rumah tangga dengan pilihan hatinya, Faris Khairol Anuar, majlis majlis pernikahan serba mewah pasangan itu masih lagi menjadi bualan ramai. Malah, busana perkahwinan pelakon itu juga turut diperkatakan dimana ramai terpesona dengan kecantikan gaun tersebut.

Di antara semua baju perkahwinan Elfira, busana tradisional berwarna ungu yang digayakan oleh pasangan itu antara yang menjadi perhatian ramai meskipun cuma menyarung persalinan itu selama sejam pada majlis resepsi sebelah lelaki baru-baru ini.

Dihasilkan oleh Rico Rinaldi, pereka fesyen itu memberitahu dia mengambil masa 5 hari untuk menyiapkan persalinan tersebut. Rico turut berkongsikan perkara menarik tentang busana tersebut dimana ianya menggunakan kain songket Palembang pemberian ibu mertua Elfira.

“Saya teruja apabila El (Elfira) mahukan saya untuk menyiapkan baju resepsi sebelah pihak lelaki dan dia menyerahkan sepasang kain songket Palembang pemberian ibu mertuanya kepada saya.

Dalam pada itu, Rico memberitahu sebanyak 50,000 biji manik digunakan untuk menyiapkan busana Elfira. Dedah Rico lagi, selama 70 jam dan 11 artisan diperlukan untuk menyiapkan baju tersebut dan harga persalinan itu mencecah RM30,000.

Mengikat tali pertunangan pada September tahun lalu, Elfira dan Faris selamat disatukan sebagai suami isteri pada 1 Januari lalu di Poolside Cyberview The Lodge, Cyberjaya.


Sufian Suhaimi Pecah Rekod, Di Matamu Raih 50 Juta Tontonan

Tahniah di ucapkan kepada Sufian Suhaimi kerana lagu Di Matamu bukan saja terpilih sebagai finalis AJL, malah lagu sedih yang sinonim dengan rakyat Malaysia untuk tahun 2018 itu berjaya memecahkan rekod lagu artis Malaysia yang meraih tontonan tertinggi di YouTube.

Sebelum ini, rekod tersebut dipegang oleh Aiman Tino menerusi lagu Ku Rela Dibenci.

BACA: “Kalau Saya Tak Putus Tunang, Di Matamu Tak Akan Hidup”

Dimuat naik pada 22 Mac 2018, sehingga jam 9 pagi, lagu Di Matamu meraih lebih 50 juta tontonan, manakala lagu Ku Rela Dibenci yang dimuat naik pada 1 Jun 2016 berjaya meraih lebih 40.9 juta tontonan.

Menerusi Instagram, Sufian berkongsikan perkhabaran gembira itu buat peminatnya serta mengucapkan terima kasih kepada semua pendengar.

Sufian juga memohon kepada peminat untuk mendoakannya agar diberikan kesihatan yang baik dan dapat membuat persembahan terbaik pada AJL nanti.

Terdahulu, lagu Di Matamu dilancarkan tidak lama selepas peristiwa putus tunang diantara Sufian dan Elfira Loy pada 18 Feburari tahun lalu. Kemudian, muzik video lagu tersebut dilancarkan pada tarikh yang sepatutnya menjadi hari pernikahannya bersama Elfira.


Video Mirip Haneesya Hanee Minum Di Kelab Malam Tersebar?

Baru saja beberapa hari lalu dinobatkan sebagai Juara Dewi Remaja 2018/2019 dan diangkat sebagai ikon remaja, nampaknya Haneesya Hanee sudah mula terpalit dengan kontroversi panas.

Menurut laporan MHETV, tular video di media sosial memaparkan wajah seorang gadis mirip Haneesya serta dua lagi gadis mirip dua perserta Dewi Remaja iaitu Fazreen Fazera dan Erni Shahira yang kelihatan sedang berparti sakan sambil memegang segelas air dipercayai minuman keras.

Penularan video tersebut menimbulkan rasa tidak puas hati dikalangan netizen yang mempersoalkan kreadibiliti peserta Dewi Remaja dan bagaimana gadis seperti itu boleh diangkat sebagai ikon. Kata netizen lagi, ia boleh memberi pengaruh buruk terutama buat gadis seusia mereka.

Wow dewi remaja sangat hahahahhaa. Ini ke yang bangga sangat kulit hitam tu cantik lol ikon remaja hahahahaha hell no ? @HaneesyaHanee hebat nya kamu yakin nya kamu #dewiremaja pic.twitter.com/Ds0Mab9tN3

Namun tidak dapat dipastikan sama ada video yang tersebar itu adalah Haneesya ataupun tidak. Bagaimanapun, sehingga kini masih tiada apa-apa penjelasan daripada Haneesya.


“Nanti Kahwin I Pakai Macam Elfira Cantik Tak?”

Meskipun sudah dua minggu Elfira Loy mendirikan rumah tangga dengan pilihan hatinya, Faris Khairol Anuar, majlis perkahwinannya masih lagi menjadi bualan ramai netizen. Mana tidaknya, kesemua busana perkahwinan pelakon itu sememangnya sangat cantik dan indah.

Dalam pada itu, kecantikan busana Elfira itu juga turut menjadi perhatian usahawan kosmetik, Nur Sajat yang mengimpikan baju kahwin seperti itu.

BACA: “Muka Cantik Tapi Suara Macam Abang Askar, Kan Unik Tu?”

Seperti sudah dijangka, komen Sajat itu mendapat pelbagai reaksi daripada netizen. Di ruangan komen rata-rata netizen masih mempersoalkan isu jantina Sajat. Biarpun ramai yang mengecam, namun ramai yang tidak sabar untuk melihat kedua-dua mereka berkahwin.

Terdahulu, Sajat didakwa di mahkamah atas kesalahan gagal membayar cukai GST dan nama lelakinya iaitu Muhammad Sajjad Bin Kamaruz Zaman turut disiarkan di laporan akhbar.

Bagaimanapun menerusi satu laporan media, Sajat berkata nama sebenarnya tiada permulaan Muhammad atau Nur tetapi hanyalah Sajjad. Malah Sajat juga mendakwa, pihak wartawan telah memutar belitkan namanya.


Asrama Tahfiz DSV Mewah, Penghawa Dingin Dipasang 24 Jam

Nama Datuk Seri Vida tidak perlu diperkenalkan lagi. Bukan saja usahawan yang berjaya malah terkenal dengan sikapnya yang pemurah dan selalu membuat amal kebajikan. Umum mengetahui DSV sering menderma kepada pusat kebajikan, sekolah tahfiz dan pusat anak-anak yatim.

Baru-baru ini, Vida berkongsikan video lawatannya ke pusat pengajian tahfiz miliknya diberi nama Darul Tahfiz DS VIDA di Ipoh, Perak. Menerusi video tersebut, Vida memberitahu akhirnya impiannya untuk mempunyai tahfiz sendiri tercapai.

Tour kat Hostel Darul Tahfiz DS vida.. . . Saya kalau buat sesuatu.. Nak yg superb.. 24 jam acond.. Ketar sapa.. . . Tapi sy bangga 100% saya biayai.. Cita2 saya..tercapai.. Nak ada Tahfiz.. Yg Mewah.. Cantik.. . . Hampir 1 tahun dah buka.. Masih ada 12 kekosongan.. Pemilihsn ketat.. By interview.. Parents & kids.. Test.. . . Pelajar bijak..comel..bersih.. #darultahfizdsvida

A post shared by  Dato' Seri Dr. Hajah Vida (@datoserivida) on Jan 14, 2019 at 4:46am PST

Apa yang menarik, asrama tahfiz memang serba lengkap termasuk penghawa dingin yang dipasang 24 jam dan cantik. Lebih mengagumkan, pusat tahfiz ini dibiayai sepenuhnya oleh Vida sendiri.

Menerusi ruangan komen, ramai yang memuji Vida yang bukan saja hebat dalam perniagaan malah hebat dalam mencari kabahagiaan akhirat. Ramai yang memberikan komen berminat untuk menghantar anak mereka ke pusat tahfiz tersebut.

Ada juga mengatakan sikap seperi Vida ini patut dijadikan contoh terutama mereka yang berkemampuan untuk membantu insan yang memerlukan. Dalam masa sama, ramai yang mendoakan agar DSV sentiasa dimurahkan untuk terus membantu anak-anak tahfiz dan golongan yang kurang berkemampuan.


“Saya Perhati Je Pelakon Baru Nak Up, Berlakon Macam Kayu”

Sebut saja nama Boy Iman, pasti ramai tahu beliau antara pelakon popular satu ketika dahulu menerusi telefilem versi VCD, Blok 404. Baru-baru ini, Datuk Boy Iman mengimbas kembali kenangan ketika dicalonkan sebagai finalis Top 5 Anugerah Bintang Popular Berita Harian 2002.

Menerusi perkongsiannya di Instagram itu, beliau turut meluahkan rasa terkilan dengan sikap segelintir pelakon baru yang tidak menghormati pelakon senior. Katanya lagi, ramai pelakon baru mula tunjuk lagak walaupun baru membintangi satu dua drama.

“Sebab tu saya tak heran dengan budak-budak baru nak up ni, baru berlakon satu dua drama pastu meletop dah “kerek” dengan kita artis senior ni. Jumpa artis lama pun tak nak hormat. Nasib baiklah saya ni produser, ada gelaran “dato” dan “paduka ayahanda”.

Boy Iman turut mengkritik pelakon baru yang disifatkan ‘kayu’ dalam lakonan. Beliau turut memberi nasihat kepada pendatang baru untuk mempelajari ilmu dalam bidang lakonan agar mutu lakonan seiring dengan populariti dikecapi.

“Kalau tak dengan saya dia langgar dan berlagak. Saya perhati je pelakon-pelakon baru nak up ni, berlakon pun macam kayu. Harap followers je ramai dekat ig dan media sosial. Itupun ada yang lupa diri, sombong dengan peminat dan rakan-rakan media.

“Saya nak ingatkan industri ini kecik aje dan bermusim. Ada masa awak diatas dan ada masa awak dibawah.  So prepare la apa yang patut bila time tu tak laku, tak ada peminat dan jangan jadi masa tu tak ada apa-apa. Yang penting ilmu lakonan tu kena cari dan gali.” tulisnya.

Dalam pada itu, Boy Iman turut mengucapkan terima kasih kepada semua pihak yang menyokonnya dan membencinya sepanjang 19 tahun berada dalam industri hiburan tanah air.


"Terima Kasih Kepada Orang Islam Malukan Saya"

Biarpun Zul Ariffin sudah menafikan kontroversinya dengan seorang model Ukraine, Tanya Glembotska, namun isu itu masih hangat diperkatakan. Terbaru Tanya meluahkan rasa kecewa terhadap segelintir orang Islam.

“Pertama sekali, terima kasih kepada segelintir Muslim kerana malukan saya. Sebagai penganut Kristian yang ingin mendekati Islam, saya terharu dengan usaha anda. Saya suka menari dan seorang penari tapi semuanya sudah berlalu”

“Saya berasal dari negara yang tidak mendiskriminasi seseorang kerana meminati sesuatu, contohnya menjadi penari. Maaflah kalau pakaian saya menjolok mata, saya orang Ukraine, beragama Kristian, bukan Melayu atau Muslim”

“Bukan ke dalam Quran kita tidak boleh menjatuhkan maruah orang? Anda memalukan imej sendiri dengan pandangan sebegitu. Saya maafkan semua, tak menilai sesiapa, semoga semuanya baik-baik saja,” tulisnya.

Difahamkan Tanya baru sahaja meletakkan akaun Instagramnya pada mode public, dan memuat sekeping gambarnya berserta luahan kecewa terhadap pihak yang memalukannya terutama orang Islam yang memandang serong kepadanya.

Turut menarik perhatian netizen adalah tanda ‘suka’ daripada akaun Instagram Zul terhadap posting yang dimuat naik oleh ‘isterinya’ itu. Apakah sebenarnya hubungan mereka berdua? (rtky/w)


"Sebab Saya Jadi Selebritilah Saya Diisytihar Muflis"

Lama tak mendengar khabarnya, tiba-tiba sahaja Iqram Dinzly mendedahkan dirinya sudah diisytihar muflis oleh Lembaga Hasil Dalam Negeri (LHDN) selepas gagal membayar cukai pendapatan RM77,000.

“Saya sampai lambat, jadi peguam LHDN hanya serahkan keputusan mahkamah. Saya tak tahu nak cakap apa. Mahkamah sudah putuskan, jadi saya kena terima. Lagi pula saya memang tak mampu nak bayar dan tak boleh nak buat apa-apa”

“Cuma sekarang, saya kena cari jalan macam mana nak selamatkan rumah dan kereta. Ini saja yang tinggal. Apa yang berlaku atas silap sendiri, tetapi jujur saya memang tidak tahu prosedur pembayaran. Saya hanya tahu kumpul resit saja”

Menurut Iqram, pihak mahkamah telah mengarahkan beliau untuk membayar jumlah itu dalam masa dua bulan. Bagaimanapun hasratnya untuk berbincang gagal dan memaksa dirinya membayar RM77,000 dalam masa 10 hari.

“Selepas dapat notis saya terus disenarai hitam. Ketika itu, saya melantik ejen untuk berurusan dengan LHDN. Dapatlah kurangkan RM67,000. Dua minggu lalu, saya pergi ke pejabat LHDN di Jalan Duta bagi berbincang sekali lagi”

“Mereka cakap saya tiada inisiatif untuk membayar. Disebabkan itu, jumlah meningkat semula kepada RM77,000 dan saya diberi tempoh 10 hari untuk menjelaskannya. Jika gagal, saya diisytihar muflis,” katanya. (rtky/w)


“Saya Tidak Akan Padam Gambar ‘Lambung’ Itu”

Baru-baru ini, foto yang dimuat naik Fasha Sandha di akaun Instagram menunjukkan sedang ‘didukung’ oleh Aidil Aziz mencetuskan kontroversi dan menimbulkan rasa kurang senang dikalangan netizen.

Rata-rata netizen mengecam tindakannya itu dengan mengatakan mereka baru saja bertunang tetapi bergambar seperti pasangan suami isteri. Tidak kurang juga ramai yang meminta agar Fasha memadam gambar tersebut.

Enggan mengulas lebih lanjut mengenai perkara itu, bagaimanapun Fasha memberitahu dia tidak akan memadam gambar berkenaan atas dasar kerja.

“No komen. Itu jawapan saya terhadap gambar ‘lambung’ itu. Saya juga tidak akan padam gambar berkenaan kerana itu adalah sebahagian daripada kerja,” katanya kepada Harian Metro.

Terdahulu, gambar tersebut dikecam teruk oleh netizen yang mendakwa tindakan Fasha itu memberikan contoh yang tidak baik terutama kepada anak-anak. Namun, ada segelintir netizen memberikan teguran secara baik dengan menasihati Fasha agar menjaga tingkah laku dan batas pergaulan.

Selepas berteka teki dengan para peminat dan media, Fasha Sandha akhirnya mengikat tali pertunangan dengan pelakon Aidil Aziz pada 18 November tahun lalu.


"Status Kami Masih Suami Isteri"

Sehingga kini ramai mempersoalkan status sebenar rumah tangga Tauke dan isteri selepas lafaz talak menerusi Whatsapp baru-baru ini. Jelas Tauke, mereka masih pasangan suami isteri cuma masih tidak berkesempatan untuk berbincang.

“Kami masih lagi suami, isteri. Statusnya kami masih lagi suami isteri, cumanya dalam perselisihan. Tapi masing-masing sekarang dah ‘cool’ dan bertenang sebab biasalah orang perempuan”

Menurut Tauke, beliau dan isteri kini tidak tinggal sebumbung kerana sedang sibuk dengan persiapan Maharaja Lawak Mega 2019. Namun Tauke meminta untuk diberikan ruang dan masa untuk memperbaiki rumah tangganya

“Mudah terpedaya, mudah terperangkap dengan hasutan luar. Jadi kita sebagai lelaki kena jadi ‘gentle’. Setakat ini belum lagi bertemu, dia kini berada di kampung menjaga bayi yang baru lahir dan saya di sini dengan MLM2019″

“Jadi biarlah kami berdua bertenang dahulu dan baru selesaikan. Jadi lepas ini kita jernihkan keadaan, buang yang keruh ambil yang jernih. Kalau boleh nak fokus pada kerja,” katanya. (rtky/w)


“Suruh Pelanggan Beli Nasi Kosong Kedai Lain”

Baru saja membuka kedai makan diberi nama Waroeng Isabella yang terletak di Taman Tun Dr Ismail (TTDI), perniagaan yang diusahakan oleh Nabila Huda dan suaminya itu mendapat sambutan baik dari orang ramai.

Bagaimanapun, ada cerita tidak sedap didengar apabila ada yang meluahkan rasa tidak puas hati dengan hidangan kedai makan tersebut sehingga tidak boleh dimakan. Kata pelanggan tersebut, ayam yang disediakan rentung sehinggakan rasa nasi menjadi pahit.

Tweet netizen itu mendapat perhatian Nabila Huda sendiri yang tampil memberikan penjelasan. Jelas Nabila, mungkin netizen itu antara pelanggan yang tidak bernasib baik kerana ramai yang datang makan di kedainya tetapi tiada aduan diterima.

Penjelasan Nabila itu mendapat respon daripada beberapa pengguna Twitter lain yang turut meluahkan rasa tidak berpuas hati ketika makan di warung Nabila apabila pekerja kedai makan meminta pelanggan untuk membeli nasi di kedai lain. Nabila dilihat memberi jawapan balas berkenaan isu tersebut.

Tidak hanya setakat itu sahaja,  ada pula seorang netizen yang mempertikaikan makanan yang disajikan indah khabar daripada rupa dan mengambil masa yang lama untuk dihidangkan. Nampaknya, Nabila sekali lagi tampil menjawab kritikan tersebut.

Bagaimanapun jawapan balas oleh Nabila itu menimbulkan rasa kurang senang dikalangan netizen yang berpendapat pelakon itu tidak sepatutnya memberi respon seperti itu. Kata netizen lagi, peniaga sepatutnya menerima kritikan secara terbuka untuk memperbaiki mutu serta kualiti perkhidmatan.

Apa pun bukan mudah untuk berniaga lebih-lebih lagi jika membuka kedai makan kerana perlu memuaskan hati banyak pihak. Diharap Nabila bersabar dan tidak mudah patah semangat dengan segala kritikan.


“Faris Seorang Yang Bijak Membuat Keputusan & Kelakar”

Meskipun sudah dua minggu Elfira Loy mendirikan rumah tangga dengan pilihan hatinya, Faris Khairol Anuar, majlis perkahwinannya masih lagi menjadi bualan ramai netizen.  Sabtu lalu, pasangan tersebut baru saja meraikan majlis resepsi kedua mereka di Sheraton Hotel, Petaling Jaya.

Pasti ramai peminat dan netizen ingin tahu siapa sebenarnya Faris, jejaka yang berjaya menawan hati Elfira. Berusia 27 tahun, Faris merupakan Pengurus Besar di sebuah syarikat telekomunikasi terkemuka di ibu kota.

Menerusi satu temubual bersama majalah Eh!, Elfira mendedahkan Faris seorang yang cukup private dan pandai berahsia. Kata Elfira lagi, Faris seorang yang bijak menenangkan keadaan, bijak membuat keputusan dan seorang yang kelakar.

Elfira turut berkongsikan bahawa dia sukakan bahagian mata Faris dan itu yang membuatkannya jatuh hati. Kata Elfira lagi, Faris juga mempunyai bakat dalam nyanyian.

Merupakan penuntut di Cass Business School, City Universitu London selama tiga tahun, Farus juga pernah bekerja di Cambodia.

Dalam pada itu, Faris sebenarnya pernah menyertai program On Air yang diterajui oleh Datuk Aznil Hj Nawawi.


“Kami Doakan Pendakwah Tersebut Diberikan Hidayah”

Baru-baru ini tular di media sosial tajuk berita oleh sebuah laporan akhbar mengenai pelakon dan penyanyi Fazura yang mendakwa Fattah Amin meluluskan adegan seksi isterinya dalam klip video, Can’t Forget Me.

Rentetan daripada pelbagai kecaman dan salah faham yang timbul, Fazura menjelaskan bahawa kenyataan oleh laporan akhbar itu sangat tersasar kerana ‘seksi’ yang dimaksudkan adalah lirik lagu tersebut dan bukannya aksi seksi.

Menerusi Instagram, Fattah turut memuat naik kenyataan berhubung isu tersebut serta meluahkan rasa kecewa apabila seorang pendakwah yang membuat teguran secara terbuka tanpa sebarang usul periksa. Fattah turut menyifatkan tindakan pendakwah itu mengundang cercaan dan fitnah terhadap mereka suami isteri.

“Walaupun ini bukan kali pertama kami menjadi mangsa fitnah tetapi kali ini ianya berbeza dan menyinggung perasaan kami kerana fitnah itu seolah-olah telah diberikan layanan istimewa oleh seorang “pendakwah” yang gagal membuat usul-periksa yang sewajarnya.

“Wajarkah fitnah itu dijadikan bahan populis dalam akaun media sosial beliau serta mengundang pelbagai cercaan fitnah terhadap kami? Kami doakan agar “pendakwah” tersebut diberikan hidayah oleh Allah SWT untuk mampu berdakwah serta membimbing kami dan masyarakat dengan lebih baik melalui kaedah yang dianjurkan oleh Rasulullah SAW,” tulisnya.

Pendakwah berkenaan iaitu PU Syed telah membuat teguran secara terbuka berhubung laporan akhbar tersebut. Bagaimanapun, pendakwah itu kemudian dilihat memuat naik kenyataan permohonan maaf  berhubung teguran yang hanya berdasarkan laporan tidak benar menerusi akhbar berkenaan.

“Kepada penyokong Fattah dan Fazura, tiada sekelumit rasa dalam hati saya untuk melagakan antara kedua suami isteri ini. Ianya adalah respon saya untuk menegur, bukan sahaja kepada keduanya tetapi juga buat suami suami isteri diluar sana,” katanya.


Bila PU Amin Ulas Majlis Kahwin Grand, Ramai Tag Elfira Loy

Melalui entri terbaru, PU Amin menasihati orang ramai agar bersederhana dalam membuat majlis perkahwinan. Tapi disebalik nasihat itu, ramai mengaitkan majlis Elfira Loy yang baru berlangsung baru-baru ini.

BACA: “Apakah Sajat Mahu Mencabar Kuasa Allah SWT?” – PU Amin

Bagaimanapun PU Amin menafikan dakwaan dirinya memerli mana-mana selebriti dan tidak mahu netizen salah anggap dengan kenyataan yang diberi hingga menimbulkan perbalahan dengan selebriti yang dikaitkan.

“Status dimuat naik bersifat umum dan nasihat kepada golongan anak muda. Tiada kaitan dengan majlis perkahwinan artis pun. Berdasarkan ‘posting’ saya di IG, ramai salah faham hingga ada ‘tag’ nama artis tertentu”

“Kebetulan semalam saya menghadiri majlis kahwin rakan. Jadi, ramai kenalan yang masih bujang hadir. Ada antara mereka yang sedang merancang dan bercita-cita untuk mendirikan rumah tangga tahun ini”

“Mentaliti mereka, kalau nak kahwin kena buat majlis secara besar-besaran. Menguruskan perkahwinan perlu mengikut kemampuan masing masing. Pada pendapat saya, majlis perkahwinan besar mungkin hanya kepuasan pada hari itu semata mata,” jelasnya.

Rata-rata ramai bersetuju dengan pandangan PU Amin berkenaan bersikap bersederhana dalam melangsungkan majlis perkahwinan. Dalam Islam juga mengajar kita supaya tidak membazir dalam melakukan sesuatu. (rtky/w)


Shaheizy Sam, Syatilla Melvin Bakal Timang Anak Perempuan

Sebelum ini Syatilla Melvin pernah memberitahu untuk anak kedua dia teringin untuk menimang cahaya mata perempuan. Nampaknya apa yang diidamkannya itu dimakbulkan.

Menerusi Instagram, Syatilla berkongsikan perkhabaran gembira itu bahawa dia bakal melahirkan anak perempuan. Syatilla turut memuat naik gambar imbasan ultra bunyi untuk tatapan umum.

Dalam pada itu, Syatilla turut meluahkan rasa syukur di atas rezeki yang dikurniakan kepada mereka sekeluarga.

Diruangan komen, rata-rata peminatnya mengucapkan tahniah serta turut mendoakan agar bayi yang bakal dilahirkan itu dalam keadaan sihat. Ramai yang tidak sabar untuk melihat anak kedua Syatilla dan Shaheizy Sam, ada yang mengatakan pasti bayi perempuan itu cantik seperti ibunya.

Syatilla dan Sam mendirikan rumah tangga pada 8 Februari 2016 dan mempunyai seorang anak lelaki, Syeriv Samheizy yang kini berusia setahun.